ועדת המשנה לספורט, כנסת 16, פרוטוקול מספר 7, 2003-12-16 12:00

גלעד ארדן: אני מבקש לפתוח את ישיבת הוועדה.

גלעד ארדן: קודם כול אני רוצה לומר שעקב אי-הבנה כלשהי, שיש לי חלק בה, חלק מהקבוצות שנהוג לכנותן הקבוצות הקטנות קיבלו הודעת התרעה קצת מאוחרת על הפגישה אבל אנחנו כמובן ניקח את זה בחשבון בדיון.

גלעד ארדן: אם יש להם עמדה שונה אנחנו נפנה אליהם במקביל לקבל את עמדתם בכתב, אם הם ירצו להביע אותה.

גלעד ארדן: כינסנו את הישיבה הזאת עקב הצעה שהגיש חבר הכנסת כבל, הצעה לדיון מהיר שאושרה בנשיאות הכנסת, על ההצהרות שהתפרסמו לאחרונה של קבוצות ליגת העל, שאם לא יאושר להם בצורה כזאת או אחרת ערוץ בתשלום שבו ישודרו כל משחקי ליגת העל הם לא יחזרו מהפגרה והליגה תושבת.

גלעד ארדן: אנחנו חושבים שבנושא הזה יש היבטים ציבוריים רבים, הן בשל התשלום שייגבה מהציבור באופן קבוע, להבדיל מהשידורים שהם pay per view שקיימים היום, והן בשל האִיום בהשבתה.

גלעד ארדן: צריך להבין מה ההשלכות של השבתה כזאת, גם על הקבוצות, גם על הציבור הרחב וגם על הגופים שחיים מאותה ליגה.

גלעד ארדן: לכן נקיים את הדיון הזה כעת יחד עם הגורמים שפועלים בשיתוף עם הקבוצות, הספורטוטו וההתאחדות לכדורגל.

גלעד ארדן: אבקש מחבר הכנסת כבל להציג את הנושא ואחר-כך נעבור אליכם.

איתן כבל: תודה אדוני היושב-ראש.

איתן כבל: ביקשתי את הדיון הדחוף הזה בעקבות הפרסומים שהיו בכלי התקשורת, כולל היום, שמעתי את יושב-ראש מכבי פתח-תקווה שבכוונת הקבוצות להתכנס היום ולהודיע על אי חזרה מהפגרה.

איתן כבל: קרי: הקבוצות נכנסות לשביתה.

איתן כבל: אני מדבר כחבר כנסת, כשליח ציבור שהוא גם אוהד כדורגל, אוהד מושבע של כדורגל.

איתן כבל: אני בטוח בכך שהכדורגל במדינת ישראל, עם כל זה שיש היום ניהול פרטי בחלק מהקבוצות, לא יכול להתנהל ציבורית כעסק פרטי לכל דבר ועניין.

איתן כבל: יש צד שני, יש את האוהדים, יש את הציבור במדינת ישראל.

איתן כבל: אני מסתמך על הפרסומים, הראיונות וההודעות לתקשורת לפיהם אם תוך 3 שבועות הקבוצות לא יקבלו ערוץ משלהן אז הן מודיעות שהן לא יחזרו מהפגרה.

איתן כבל: אני אומר למר לוני הרציקוביץ ולמר יובל גפני ולכל הקבוצות, באמת די בכאב, רמת הכדורגל בישראל, לפחות העונה, היא נמוכה מאוד.

איתן כבל: אני "נשברתי" במשחק מול סלובניה.

איתן כבל: העלות של כל הקבוצה הסלובנית מגיעה בקושי לעלות של שני שחקנים באחת הקבוצות הבכירות בכדורגל הישראלי.

איתן כבל: קודם כול, זה לא מקובל.

איתן כבל: יש חוק וסדר במדינת ישראל, עם כל הכבוד לכם, עם כל הכבוד לקבוצות.

איתן כבל: אני רוצה להודיע לכם, קודם כול שבו עם ההתאחדות לכדורגל ותחליטו מי יקבל את הערוץ.

איתן כבל: הקבוצות רוצות את הערוץ בשבילן, ההתאחדות לכדורגל רוצה את הערוץ בשבילה, וכולם מדברים בשמנו, מה טוב לנו האוהדים, מה טוב לנו הצופים.

איתן כבל: אז בינתיים לנו הצופים לא טוב.

איתן כבל: נכון, יש קצת מתח, ומר יובל גפני לא יוצא מחדר ההלבשה, אבל עם כל הכבוד – הנחמה היחידה שלי היום בכדורגל כאוהד, שהפועל תל-אביב נמצאת במצב גרוע יותר ממכבי תל-אביב, אבל זאת נחמה של עניים.

איתן כבל: בסופו של עניין, אנחנו רוצים לראות את הכדורגל מתפתח.

איתן כבל: והרי ממה נפשך, גם היום אתם עדיין משלמים סכומי עתק לשחקנים ולמאמנים.

איתן כבל: אני שמח על כך שהאסימון ירד גם אצלכם כקולקטיב והבנתם שצריך לעשות סדר בעניין הזה אבל אתם עדיין משלמים, ולמרות הסכומים הגבוהים שנותנים לחלק מהשחקנים הכדורגל לא ממריא.

איתן כבל: יש לי חשש שאם נוסיף כסף ויהיה לכם יותר כסף אולי רמת הכדורגל תרד אף יותר מאשר היום.

איתן כבל: אולי יש משהו הרבה יותר בסיסי, ואנחנו שוב בדרך החאפ-לאפ שלנו מנסים להתמודד עם קצה הקרחון ולא מתמודדים עם בעיות עומק שקיימות היום בכדורגל הישראלי.

איתן כבל: אני תמיד נזכר, כחייל חולה שכבתי פצוע בבית-הבראה 3 בחיפה ומשם ברחתי למשחק ישראל-דרום קוריאה עם צ'ה-בום-קון, ששם אבי נמני שבר את הרגל בבור.

איתן כבל: אני זוכר את עצמי כחייל צעיר נשבע שכף רגלי לא תדרוך יותר באיצטדיון כדורגל בישראל, וכמובן ההבטחה הזאת המשיכה משחק אחרי משחק.

איתן כבל: אבל היום אני נמצא בעמדה שאני יכול לא רק לבטא את הזעם שלי בזה שאני לא בא למגרש אלא גם לנסות להשפיע על מה שקורה.

איתן כבל: אין עיני צרה במה שאתם מרוויחים, אני מודה לכם על מה שאתם משקיעים, אבל בוודאי אי אפשר שההתנהלות תהיה כך.

איתן כבל: כי ממה נפשך, אתם מבקשים ערוץ ואתם טוענים שזה עשוי להיות הפתרון לחוליים של הכדורגל הישראלי כי יש בעיית שעה.

איתן כבל: אני מזהיר אתכם ואת כולנו שאם אנחנו ניענה כך לבקשה ולדרישה שלכם אנחנו יכולים להכניס את עצמנו לבעיה של דור.

איתן כבל: אולי יש קבוצה אחת או שתי קבוצות שמנהלות את העסקים שלהן כמו שצריך, את עסקי הכדורגל, וגם על זה אנחנו יכולים להתווכח.

איתן כבל: אבל איך שאר הקבוצות מתנהלות?

איתן כבל: חותמים חוזים על מפיות וכן הלאה.

איתן כבל: למה אני צריך להפיל את כל הכדורגל בישראל בגלל שאתם חושבים שזה יהיה הפתרון?

איתן כבל: במדינה ששמה הולנד, מדינה "לא מפותחת בכלל" בכדורגל, מדינה אפילו "מפגרת", ניסו את זה.

איתן כבל: אז יהיה מי שיאמר בוודאי שזה לא בדיוק אותו דבר, אבל הרעיון היה אותו רעיון והיה שם כישלון טוטלי וקולוסלי.

איתן כבל: ההתאחדות לכדורגל אומרת: בואו נשפר את ההצעה, לא הקבוצות יעשו את זה אלא ההתאחדות לכדורגל תעשה את זה.

איתן כבל: אתם יודעים, יש את הקבוצות ויש את אלה שעוד אחרי הקבוצות, זה ההתאחדות לכדורגל.

איתן כבל: עם כל הכבוד לידידי וחברי מר חיים צימר אני אומר לכם, אם לקבוצות אני לא אהיה מוכן להתיר דבר כזה קל וחומר להתאחדות לכדורגל, או לפחות אני אנסה לשכנע ברמה האישית, במסגרת היכולות שלי.

איתן כבל: חלק מכם היה כאן כשעלה לדיון נושא ה"שלם וצפה".

איתן כבל: כבר אז אמרתי שזה בדיוק כמו השיטות של ערוץ 5 וערוץ 5 , שיטת הסלמי.

איתן כבל: קודם כול ניכנס ב"שלם וצפה".

איתן כבל: כבר אז אמרתי שה"שלם וצפה" הוא ערוץ, שזה רק שלב עד שיבואו ויבקשו ערוץ עצמאי לגמרי.

איתן כבל: זה כמו שהכנסת עכשיו הגישה בקשה לערוץ משלה, שלדעתי זה רעיון מופרך לחלוטין, אבל זה נושא אחר.

איתן כבל: היום הקבוצות וההתאחדות לכדורגל רוצות ערוץ משלהן.

איתן כבל: למה זה יהיה לכן?

איתן כבל: מי אמר?

איתן כבל: אולי צריך לעשות מכרז?

איתן כבל: אולי יש גופים במדינת ישראל שיכולת הניהול שלהם טובה יותר, מוכחת יותר, שיוכלו על-ידי הערוץ הזה לתרום יותר?

איתן כבל: מי אמר שהקבוצות או ההתאחדות לכדורגל, רק בגלל שהן עוסקות בכדורגל, הן שצריכות להוביל את העניין הזה?

איתן כבל: יש מכרז, יש התנהלות סבירה.

איתן כבל: יושבים פה אנשי הכבלים והם יודעים שיש גופים שעברו ויה דולורוזה לא קטנה כדי לקבל ערוץ.

איתן כבל: אני לא חושב שיש מדינה, בטח לא בסדר גודל שלנו, ואנחנו מדינה בגודל של טוסטוס עם סירה, שיש לה כל-כך הרבה ערוצי ספורט.

איתן כבל: רבע מהערוצים הם ערוצי ספורט.

איתן כבל: אז עוד ערוץ ספורט?

איתן כבל: ומעבר לכך, דבר אחד ברור לי, הכדורגל, גם על-פי חוקת פיפ"א, הוא משחק שווה לכל נפש, וכך הוא צריך להיות.

איתן כבל: כשמדובר במשחקים בעלי חשיבות לאומית, או גם בליגה כשמדובר בדרבי או במשחקים מכריעים, הוא צריך להיות משודר בערוץ פתוח, כך אני רואה את זה.

איתן כבל: לסיום אני מזהיר את החברים שלנו, חברי הכנסת, שהרעיון הזה כפי שהוא מובא בכותרות בעיתונים, באמירות כאלה ואחרות, באִיומים, חייב לבוא לשולחן בצורה של הצעה מסודרת.

איתן כבל: קודם כול אתם בהתאחדות לכדורגל ובקבוצות תחליטו ביניכם מה אתם בכלל רוצים, אם אתם בכלל מנהלים את אותה ליגה או מתנהלים באותה ליגה.

איתן כבל: ואחר-כך, תזכרו, יש כעת בעיית שעה שעלולה להוביל אותנו, אם נבחר באופן ניהול מוטעה, לבעיות קשות הרבה יותר.

איתן כבל: אני לכשעצמי אומר לכם בכאב, אם תחליטו לשבות, תשבתו.

איתן כבל: יהיה הרבה יותר זמן לראות משחקים כמו המשחק בין ריאל מדריד לאתלטיקו מדריד, ומי שראה ונהנה מוזמן לראות את השידור חוזר.

ענבל גבריאלי: כן, אבל הרמה שם נמוכה יותר מהליגה שלנו ...

איתן כבל: הלוואי והיינו יכולים להתקרב לזה.

איתן כבל: זה בידיכם.

איתן כבל: אני פונה אליכם ומבקש לחזור בכם מההחלטה הזאת או מהכוונה הזאת ולבוא לשבת איתנו עם הצעות הרבה יותר רציניות איך מטפלים בחוליים של הכדורגל הישראלי.

איתן כבל: תודה.

אבשלום וילן: תודה לחבר הכנסת כבל.

אבשלום וילן: אני מבקש ממר חיים צימר, מנכ"ל ההתאחדות לכדורגל, קודם כול להציג לנו את המצב העובדתי.

חיים צימר: אני חושב שידידי חבר הכנסת איתן כבל ערבב שני דברים.

חיים צימר: כרגע כל מה שמתנהל הוא על דפי העיתונות.

חיים צימר: הקבוצות אמנם שוחחו עם ההתאחדות לכדורגל.

חיים צימר: הובהר להן במכתב של יושב-ראש ההתאחדות לכדורגל שנושא ההשבתה כרוך בבעיות משפטיות לא קלות.

חיים צימר: עד לרגע זה אין לנו כל אִיום.

איתן כבל: אז מה שאמר היום מר לוזון ממכבי פתח-תקווה הוא מופרך לחלוטין?

איתן כבל: הוא סתם דיבר שטויות?

חיים צימר: לא שמעתי את זה.

חיים צימר: אלינו זה לא הגיע.

חיים צימר: תיכף נוכל לשמוע את נציגי הקבוצות.

חיים צימר: בכל מקרה אנחנו הבהרנו להם כהתאחדות לכדורגל, אנחנו הולכים איתם ביחד והם הולכים איתנו ביחד.

חיים צימר: הבהרנו להם את כל המשמעויות אם חס וחלילה הולכת להיות השבתה, החל מהנושא של מועצת ההימורים, המשך בכל ההסכמים שהם חתומים עליהם.

חיים צימר: לכן אני חושב שהנושא הזה יישקל עוד הרבה פעמים לפני שבכלל יגיע לכלל החלטה.

חיים צימר: לגבי הערוץ עצמו, ההתאחדות לכדורגל מטפלת כרגע עבור הקבוצות.

חיים צימר: אנחנו לא גוף שעומד בנפרד מהקבוצות אלא אנחנו מתואמים עם הקבוצות.

חיים צימר: עוד לא הגענו לשלב של הוויכוח מי יחזיק בזכויות עצמן.

חיים צימר: הכוונה היא להגיש הצעה מסודרת, וזה היה הסיכום של יושב-ראש ההתאחדות לכדורגל וממלא מקומו עם השר אולמרט, שתוגש לו תכנית עסקית.

חיים צימר: בלי תכנית עסקית מסודרת ורצינית אסור להתחיל ביוזמה כזאת.

חיים צימר: אני מסכים אתך, חבר הכנסת איתן כבל.

חיים צימר: בהולנד הם שגו בדבר טכני, כלומר הם התחייבו מראש לסכום ולכן לא יכלו לעמוד בו.

חיים צימר: אבל כאן אין כוונה שההתאחדות לכדורגל תתעסק בניהול אלא זה יצטרך לצאת לגופים שמנוסים בדברים האלה.

חיים צימר: מדברים על הזיכיון עצמו.

חיים צימר: ההתאחדות לכדורגל מדברת עם הקבוצות.

חיים צימר: הקבוצות הן חלק מאיתנו, הן בעלות המניות אצלנו.

חיים צימר: צריך להבין פעם אחת ולתמיד, אין פה מצב שאחד עומד מול השני.

חיים צימר: אנחנו יכולים להתווכח, אנחנו יכולים לנהל דיונים אבל בסך הכול אנחנו עובדים כגוף אחד.

איתן כבל: שאלת המפתח בסופו של דבר היא מי הוא בעל הזכויות, ההתאחדות לכדורגל או הקבוצות?

רותם קמר: בעניין הזה כבר בשנה שעברה נתקבלה החלטה של בית-הדין העליון של ההתאחדות לכדורגל בעקבות עתירה של מכבי חיפה לקבל את הזכויות לעצמה.

רותם קמר: פסק-הדין של בית-הדין קבע בצורה מפורשת שהזכויות שייכות להתאחדות לכדורגל, היא זאת שמחזיקה בהן והיא שזכאית למכור אותן.

רותם קמר: אופן ההפעלה של ערוץ בתשלום ואיך זה יתבצע ואיך הכסף יתחלק, זה משהו שנגיע אליו יחד עם הקבוצות.

אבשלום וילן: חברת צ'רלטון היא בתוך העסק או מחוץ לעסק?

רותם קמר: בשלב הזה היה מכרז וחברת צ'רלטון זכתה בו.

אבשלום וילן: היא משלמת לכם?

רותם קמר: כן.

אבשלום וילן: באופן מסודר, בהתאם להתחייבות?

רותם קמר: בשלב הזה היא העבירה את הכסף כפי שציפו ממנה.

אבשלום וילן: עו"ד קמר, אנחנו כאן ועדה פרלמנטרית.

אבשלום וילן: אני מבקש שתענה לי תשובה מדויקת, לא בערך.

רותם קמר: הועבר כסף בהתאם למכרז.

רותם קמר: עדיין לא נחתם הסכם – אם זאת השאלה שלך – עם החברה.

רותם קמר: אנחנו הוצאנו מכתבים והסברנו להם שהם נמצאים בהפרה.

רותם קמר: יש כמובן אפשרות משפטית לבטל את ההסכם.

רותם קמר: כרגע ההתאחדות לכדורגל לא מצאה לנכון לבטל את ההסכם אבל ברור לחלוטין שהזכיין שזכה בזכויות נמצא בהפרת הסכם עם ההתאחדות לכדורגל.

אבשלום וילן: אני מציע שעכשיו הרגולטור יגיד אם היתה פנייה אליהם.

יורם מוקדי: לא היתה בקשה מסודרת, לא היתה פנייה.

יורם מוקדי: היתה ישיבה אחת עם נציגי ההתאחדות לכדורגל אצל שר התקשורת, שאני גם נכחתי בה, והסיכום היה שיוציאו משהו מפורט ומסודר.

איתן כבל: ומה בעצם היתה הבקשה, לערוץ נפרד?

יורם מוקדי: כרגע אין בקשה.

איתן כבל: אז סתם עלו רעיונות?

יורם מוקדי: בקשה לערוץ זה בקשה מסודרת עם כל מה שמשתמע מכך, כולל תכנית עסקית.

גלעד ארדן: אולי תוכל להסביר לוועדה מה המסלול שנדרש, המסלול הרגולטורי או החקיקתי, כדי להעלות ערוץ חדש שהציבור יידרש לשלם עליו תשלום חודשי קבוע.

איתן כבל: ועוד שאלה, ברשותך, ביקשתם תכנית עסקית לצורך מה?

איתן כבל: לערוץ?

איתן כבל: לְמָה?

יורם מוקדי: בישראל משודרים כ-35 ערוצים בכבלים ובחברת "יס".

יורם מוקדי: כל ערוץ כזה מתקשר עם חברת "יס" או עם הכבלים או עם שניהם, מגיע להסכמה והמועצה לשידורי כבלים מאשרת את הערוץ.

יורם מוקדי: אם זה המסלול שההתאחדות לכדורגל או הקבוצות ילכו בו, הם יגיעו להסכמה עם הכבלים או עם "יס", יבקשו אישור ערוץ ואנחנו בדרך כלל מאשרים.

יורם מוקדי: לפעמים כשצריך לקבוע תנאים שונים באישור, קובעים תנאים וזה המסלול.

יורם מוקדי: זה עניין של כמה שבועות, אם הכול בסדר.

גלעד ארדן: יש לכם שיקול דעת לגבי התכנים באותו ערוץ או שאם הוא עומד בדרישות טכניות מסוימות אז אתם חייבים לאשר את ההתקשרות?

יורם מוקדי: יש לנו איזה שיקול דעת.

יורם מוקדי: בתחום הספורט עד עכשיו הפעלנו שיקול דעת ואפילו קבענו מגבלות נוקשות למדי על ערוץ 5 כשרצו להעלות את ערוץ 5 לאוויר.

יורם מוקדי: במסגרת הזאת הם נדרשו להשאיר תכניות שונות ואירועים שונים בערוץ 5, ועד היום הם נדרשים לעשות את זה.

יורם מוקדי: זה כולל את ליגת האלופות פעמיים בשבוע וכדורסל ישראלי וכמובן NBA ואירועים נוספים שכפינו עליהם, כולל מהדורה של חדשות הספורט.

יורם מוקדי: יכול להיות מצב שערוץ כזה יבוא ויבקש אישור, והוא יקבל אישור.

יורם מוקדי: על פניו אני לא רואה בעיה, במיוחד שהמועצה לשידורי כבלים ולוויין קבעה לפני שנתיים אילו אירועים היא חושבת שמותר לקחת עבורם כסף ואילו אסור.

יורם מוקדי: גם ועדת החינוך והתרבות של הכנסת דנה בזה בשנה שעברה.

יורם מוקדי: למשל אסור לגבות כסף בגין משחקי נבחרת ולעומת זה משחקי כדורגל של קבוצות פרטיות, קבוצות בליגת העל או בליגה אחרת, אפשר לגבות כסף בגינם.

יורם מוקדי: אני לא בטוח שבכל ענפי הספורט בכלל אפשר לגבות כסף או שמישהו ישלם כסף עבור אותם אירועים.

אבשלום וילן: אתם לא מתערבים ברמת התכנים, נכון?

יורם מוקדי: כמעט ובכלל לא.

איתן כבל: באות הקבוצות ביחד עם ההתאחדות לכדורגל ומבקשות ערוץ.

איתן כבל: זאת אומרת שגם אני איתן כבל יכול לבוא אליך מחר עם חבר הכנסת גלעד ארדן ולבקש ממך ערוץ לנושא מסוים, נושא מרתק שלדעתנו יכול לקדם נניח את הליכוד?

גלעד ארדן: אם "יס" או הכבלים מוכנים להעלות את זה אצלם אז כן.

איתן כבל: זאת אומרת, כל אחד רשאי להגיש בקשה להקמת ערוץ ולהפעלתו?

יורם מוקדי: אני לא אתייחס לדוגמה הספציפית.

ענבל גבריאלי: למה לא?

ענבל גבריאלי: עד שחבר הכנסת כבל כבר רוצה לדאוג לליכוד, לא תתייחס לזה?

יורם מוקדי: ערוץ שמעוניין לקדם מפלגה כזאת או אחרת – זה שאלה מעניינת.

יורם מוקדי: אני אשמח אם לא תוגש בקשה כזאת.

איתן כבל: זה דווקא מעלה רעיון, להגיש בקשה לערוץ של מפלגה.

איתן כבל: למה לא?

ענבל גבריאלי: זה לא אותו דבר, חבר הכנסת איתן כבל.

ענבל גבריאלי: זה לא כמו שמקימים ערוץ למכבי תל-אביב או לביתר ירושלים.

ענבל גבריאלי: כמו שכאן חברך הטוב רוצה להקים ערוץ דמוקרטיה שישרת את כל סיעות הבית ולא רק את הליכוד, כך גם פה, זה לא ערוץ של קבוצה מסוימת.

איתן כבל: ברמה העקרונית, האם יש קריטריונים שקובעים האם כל אחד רשאי להתאגד ולהקים לו ערוץ משלו?

יורם מוקדי: התשובה היא כן, מכיוון שכל האחריות היא על חברת הכבלים וחברת "יס": אחריות על תוכן השידורים, על עמידה בכל כללי המועצה.

יורם מוקדי: מבחינתנו זה ערוץ שמועבר באמצעות הפלטפורמות, זה המסלול הראשון.

יורם מוקדי: התשובה היא בסך הכול כן, כמעט כל אחד יכול להקים ערוץ.

יורם מוקדי: כך זה בכל העולם וכך גם במדינת ישראל.

יורם מוקדי: מצבנו לא רע מבחינת כמות ערוצים לנפש.

יורם מוקדי: יש כמה ערוצים לא רעים בכלל, גם מבחינת העשייה המקומית.

יורם מוקדי: המסלול החלופי הוא מה קורה אם אותו גוף שרוצה להקים ערוץ לא מגיע להסכמה עם הכבלים ועם "יס".

יורם מוקדי: אז יש מנגנון חלופי שנקבע בחוק.

יורם מוקדי: לפני שנתיים הכנסת חוקקה במסגרת תיקון מספר 25 לחוק התקשורת מנגנון של רישיון מיוחד.

יורם מוקדי: במסגרת הזאת אפשר להעניק רישיון מיוחד לגורם מסוים שעומד בתנאים מסוימים.

גלעד ארדן: מי רשאי להעניק את הרישיון המיוחד, שר התקשורת?

יורם מוקדי: המועצה לשידורי כבלים ולוויין היא שמעניקה את הרישיון הזה.

יורם מוקדי: שר התקשורת רשאי לקבוע תקנות בנושא.

יורם מוקדי: במסגרת מדיניות המועצה שנקבעה לפני כשנה הגבילה המועצה לשידורי כבלים ולוויין את הנושאים שאפשר לתת רישיון בגינם והיא מנעה הענקת רישיונות בתחומים הבאים: סרטים, ילדים וספורט.

גלעד ארדן: מי משדר את זה, על איזה פלטפורמה זה משודר?

יורם מוקדי: זה רוכב כמעט בכפייה על גבי הכבלים והלוויין.

יורם מוקדי: כלומר, זה בעצם הפקעה של תשתית הכבלים והלוויין תמורת תשלום מסוים שצריך להיקבע במשא ומתן, ואם לא – שר התקשורת קובע אותו.

אבשלום וילן: יש היום ערוץ 5 וערוץ 5 .

אבשלום וילן: נניח שאותו ערוץ שבעלי הקבוצות וההתאחדות לכדורגל רוצים להקים ייקח חלק משידורי הכדורגל מהעולם, ייקח חלק מהשידורים של המתחרים.

אבשלום וילן: מי עושה את הסידור?

אבשלום וילן: האם הכול הוא בעצם תחרות חופשית פתוחה לחלוטין, או שהרגולטור יוצר מצב שלא גובים מהציבור עשר פעמים בנפרד?

יורם מוקדי: לפי המדיניות הקיימת של המועצה – ואני מדגיש שהיא קיימת כי היא מדיניות שנקבעה בינתיים מפאת זהירות, ואני חושב שהזהירות היתה במקומה – אי אפשר לתת רישיון מיוחד לערוץ ספורט.

יורם מוקדי: זאת המדיניות הנוכחית.

יורם מוקדי: מה שעמד מאחורי המגבלה של המועצה באותה עת הוא חשש שאם כל הערוצים יעברו למשטר הזה, הכבלים והלוויין יתמוטטו.

יורם מוקדי: אין זה סוד שהנדבך העיקרי בהכנסות של הכבלים ושל חברת "יס" זה סרטים, סדרות, ילדים וספורט, וכל השאר הן הכנסות שוליות יותר.

יורם מוקדי: לכן מכיוון שפתחנו מנגנון חדש – אגב, הוא מנגנון ייחודי בעולם – של מעבר בכפייה, וזאת היתה מצוות המחוקק, פתחנו את זה בזהירות.

גלעד ארדן: נעשה בזה שימוש עד היום?

יורם מוקדי: נעשה בזה שימוש.

יורם מוקדי: הוענק רישיון לערוץ ההיסטוריה הישראלי, שאני מקווה שיעלה בקרוב, ואנחנו נעניק ביום חמישי רישיון לערוץ טבע הדברים שעוסק בתיירות פנים וחוץ ובנושא חברה.

יורם מוקדי: להערכתי לא יוענקו יותר מ-5-10 רישיונות כאלה בשנתיים הקרובות.

יורם מוקדי: הן בגלל הנעלם הגדול, שלא ברור כמה צריך לשלם לדמי מעבר, והן בגלל שיש די הרבה ערוצים במדינת ישראל ולא בטוח שצריך את כל הערוצים החדשים האלה.

איתן כבל: בעיקר אלה שנמצאים בחבילה הבסיסית.

יורם מוקדי: יש הרבה ערוצים גם מחוץ לחבילה הבסיסית.

יורם מוקדי: כיוון שאין לנו בקשה לערוץ ספורט וכיוון שאף אחד כרגע לא ביקש שנבחן את המדיניות שלנו מחדש בנושא ספורט אז אנחנו גם לא בוחנים אותה מחדש.

יורם מוקדי: כרגע יש מצב נתון שבמסגרתו יש בקשות לרישיונות מסוימים.

יורם מוקדי: אם תהיה בקשה לערוץ ספורט כזה נצטרך לדון במדיניות הקיימת שלנו, לראות אם היא מתאימה או לא.

יורם מוקדי: במסגרת דיון כזה נצטרך לראות גם מה יהיה בערוץ הזה.

יורם מוקדי: יכול להיות שהרבה יותר מסוכן לתעשיית הטלוויזיה אם יקום ערוץ חדש שמשדר גם כדורגל אנגלי וספרדי ותחומים אחרים ואז יתחיל מירוץ תוכן לרכישת הזכויות בחוץ-לארץ, מה שקרה בתחומים אחרים.

יורם מוקדי: יכול להיות שדווקא ערוץ רק של כדורגל ישראלי הוא פחות מסוכן מאשר ערוץ שיכלול דברים אחרים.

יורם מוקדי: אגב, אין כל-כך הרבה ערוצי ספורט בישראל.

יורם מוקדי: יש 3 ערוצים: ערוץ 5, ערוץ 5 וערוץ הקבוצות.

איתן כבל: יש גם שידורי ספורט בערוץ 2 ויש תכניות ספורט בערוץ 1.

יורם מוקדי: כרגע יש שני ערוצים שמיועדים לספורט ועוד "ערוץ הקבוצות".

יורם מוקדי: מתוך 35 ערוצים, יחסית לעניין של הציבור ויחסית למה שהספורט אומר לחלק גדול מהציבור – ואין זה סוד שחלק גדול מהציבור פותח את העיתון בחלק של הספורט – אז הפרופורציה היא סבירה ושפויה ומצבנו לא רע.

אבי בר: יש גם "יורוספורט" וערוצים נוספים.

יורם מוקדי: אלה ערוצי ספורט זרים.

יורם מוקדי: אני מדבר על ערוצים ישראלים.

גלעד ארדן: אני רוצה לעבור למר לוני הרציקוביץ ולקבוצות בכלל כדי שיציגו את הנושא כפי שהן רואות אותו.

גלעד ארדן: הייתי מבקש שבסקירה שלך תתייחס גם לשאלה שלי.

גלעד ארדן: בסך הכול הסכום ששולם עבור זכויות השידור עלה משמעותית בשנים האחרונות, הוא הוכפל לפני כשלוש שנים.

גלעד ארדן: איך הקבוצות התנהלו עד לפני שלוש שנים?

גלעד ארדן: איך שרדתם?

גלעד ארדן: ונושא שני שהייתי מבקש שתתייחס אליו הוא ההסכם שחתמתם עם הספורטוטו בשנה האחרונה.

רותם קמר: ההתאחדות לכדורגל חתמה על ההסכם עם הספורטוטו, כשהקבוצות גם חתומות עליו.

גלעד ארדן: איך לא ראיתם כבר אז את הבעייתיות בהסכם ההוא או בתזרים המזומנים שלכם וכולי?

לוני הרציקוביץ: קשה לי להתייחס אל הכל במקשה אחת.

לוני הרציקוביץ: יש לי בעיה עם הדיון הזה.

לוני הרציקוביץ: חבר הכנסת איתן כבל ידידי, סלח לי, אבל אם היינו עונים אחת לאחת על כל הטענות שאתה מעלה, זה לא הוגן כיוון שאתה לא מתמצא.

איתן כבל: זה טוב בשביל הפתיחה.

לוני הרציקוביץ: חבר הכנסת יוסי שריד כתב מכתב אל שר התעשייה, המסחר והתעסוקה מר אהוד אולמרט ואני עניתי לו תשובה.

לוני הרציקוביץ: זה קצה הקרחון, מה שנמצא בנייר הזה, התשובה לכל הנושאים שעלו.

טלב אלסאנע: כדאי שבפעם הבאה התשובה תהיה קצרה יותר.

טלב אלסאנע: זה ממש חוברת.

טלב אלסאנע: זאת תשובה מעניינת.

לוני הרציקוביץ: אני לא חושב שאפשר לתת תשובה קצרה יותר אם רוצים למצות את הסיפור.

לוני הרציקוביץ: כל העובדות שעומדות בבסיס הדיון פה נוגעות בשני שווקים ובשני תחומים ששניהם כבדים בפני עצמם: תחום הספורט ותחום התקשורת.

לוני הרציקוביץ: בוחשים ביניהם ומוציאים פריש-מיש, ובעיקר מהבית הזה.

לוני הרציקוביץ: כרשות מחוקקת קבעתם נהלים מסוימים להתנהלות במדינה שלנו.

לוני הרציקוביץ: לפני כשנה וחצי היה דיון גדול במועצה לשידורי כבלים ולוויין, נערך שימוע ציבורי, הגישו ניירות עבודה ולמעשה כל מי שרצה, החל מהאזרח הפשוט ברחוב וכלה בבית המחוקקים של מדינת ישראל, רשאי היה להתערב בדיון ולהגיד את דעתו.

לוני הרציקוביץ: ולא רק זה, אספנו הרבה מאוד חומר.

לוני הרציקוביץ: דרך אגב, צריך להגיד מילה טובה לרגולטור.

לוני הרציקוביץ: הרגולטור במועצה לשידורים כבלים ולוויין עובד נכון.

לוני הרציקוביץ: ריכזו המון חומר, היה דיון והתקבלו החלטות שקבעו מה מותר ומה אסור לשדר בתחום הספורט בשידור פתוח ובתשלום וב-pay per view ובמה שרק נרצה.

לוני הרציקוביץ: החומר נמצא וכדאי לעיין בו לפני שמנהלים דיונים מן הסוג הזה.

לוני הרציקוביץ: הסוגייה השנייה היא הסוגייה שדנה באיכות הכדורגל.

לוני הרציקוביץ: אני שומע כל הזמן את הקיטורים וההלקאה העצמית על איכות הכדורגל.

לוני הרציקוביץ: חברים יקרים, דעו לכם שבליגות זהות לנו מבחינת הכסף, תמיד קבוצות זולות יותר וקטנות יותר תנצחנה, כמו שהפועל רמת-גן בשנה שעברה לקחה את גביע המדינה.

לוני הרציקוביץ: מה לעשות, זה קורה, וסלובניה תנצח קבוצות ישראליות גם בעתיד, ולהיפך, ומכבי חיפה ניצחה את מנצ'סטר יונייטד שיש לה תקציב גדול פי עשרים בערך.

לוני הרציקוביץ: זה קורה וזה יופיו של הספורט.

לוני הרציקוביץ: רמת הכדורגל בארץ לא נופלת מזו שמתקיימת במדינות עם תקציב דומה.

לוני הרציקוביץ: אם קבוצות משם יגיעו לכאן הן לא בהכרח יזכו באליפות והן לא בהכרח יירדו ליגה.

איתן כבל: רק עם המזל שלנו אנחנו לא רואים אף פעם את הקבוצות האלה מתמודדות מולנו.

לוני הרציקוביץ: יש פה טענה חשובה.

לוני הרציקוביץ: טוענים כלפינו: שילמתם הרבה כסף והאיכות לא השתפרה.

לוני הרציקוביץ: הכסף שמשולם בספורט הוא פונקציה של ביקוש והיצע ומצב קיים.

לוני הרציקוביץ: בתקופה הנדונה כשהתקבלו ההחלטות מצב המשק היה שונה.

לוני הרציקוביץ: דרך אגב הספורט, הלבוש הציבורי שלו קרס ופשט את הרגל ועבר לבעלים פרטיים.

לוני הרציקוביץ: רוב המערכות הפרטיות האלה קרסו שוב, כמו בביתר ירושלים ובבני יהודה.

לוני הרציקוביץ: רוב הספורט הזה עומד לפני קריסה אפקטיבית גם היום, גם אצל הבעלים הפרטיים.

לוני הרציקוביץ: מדוע?

לוני הרציקוביץ: השוק המסחרי הפרטי לא מסוגל יותר לממן, החברות לא מסוגלות לממן את הספורט מכיוון שכולו בלי יוצא מן הכלל – למעט אם נמצא שם גנבים, ואני לא תפסתי אותם – כולם הפסידו הרבה מאוד כסף.

לוני הרציקוביץ: לכן לא משנה מה היו תקבולי הטלוויזיה, אם היו יותר או היו פחות.

לוני הרציקוביץ: הבעיה היתה בעיה דומה וזה התנהל בגירעון גדול.

לוני הרציקוביץ: אני רוצה להיות ספציפי מאוד ולומר מה אנחנו מבקשים.

לוני הרציקוביץ: אנחנו לא באים לבקש מהמדינה שום דבר, בואו נתחיל בזה.

לוני הרציקוביץ: מי שכל הזמן מבקש זה דווקא המדינה מאיתנו.

לוני הרציקוביץ: סליחה, לא מבקשים, דורשים, כופים ועובדים לא נכון.

לוני הרציקוביץ: בקטע הזה אנחנו דורשים, לא מבקשים.

לוני הרציקוביץ: לא מזמן התקבל תיקון מספר 25 לחוק התקשורת אך המדינה נמנעת מלקיים אותו.

לוני הרציקוביץ: למה היא נמנעת?

לוני הרציקוביץ: כי איימו עליה והפעילו לוביסטים ועשו פעולה פרלמנטרית, עשו כהנה וכהנה וכהנה והתיקון הזה לחוק התקשורת הופעל רק בערוץ ההיסטוריה.

לוני הרציקוביץ: אבל אין סיבה להפלות אותנו כבעלי קבוצות מול אותם בעלים של ערוץ ההיסטוריה, בוודאי היום כשפלטפורמות השידור בישראל נמצאות בקריסה כלכלית ולא מסוגלות לשלם כסף סביר תמורת זכויות שידור.

לוני הרציקוביץ: כדורגל מקצועני בלי הכסף הזה לא יכול להתקיים ולכן המוצא שלנו הוא לפעול על-פי דין וללכת לאותו תיקון בחוק התקשורת ולבקש היתר לנוע כערוץ עצמאי.

לוני הרציקוביץ: האם במסגרת ההתאחדות או הקבוצות בנפרד?

לוני הרציקוביץ: כרגע לצורך השיחה זה ממש לא חשוב.

לוני הרציקוביץ: זה לא רלוונטי.

לוני הרציקוביץ: הבקשה השנייה היא התרה מידית של הימורים וירטואליים בטוטו ובמפעל הפיס, לא בשבילנו.

לוני הרציקוביץ: למה?

לוני הרציקוביץ: כי מתגלגלים 14 מיליארד שקל של הימורים שחורים במדינת ישראל והם יוצרים את מה שראינו ביום חמישי בתחנה המרכזית, וחס וחלילה שלא נראה עוד כאלה.

לוני הרציקוביץ: ויושבים ענפי ספורט שלמים שנאנקים, ולאו דווקא הכדורגל – כמובן שהכדורגל כלול בזה ואני לא בא להגיד שהכדורגל לא מעוניין בהכנסות – אבל גם האתלטיקה, השחייה ומה שתרצו, כולם סובלים מהתופעה הזאת.

לוני הרציקוביץ: גם בחסות הבית הזה וממשלת ישראל מתנהל שוק עצום, הרבה יותר גדול מהטוטו והפיס.

לוני הרציקוביץ: הדרישה שלנו היא להתיר הימורים וירטואליים באינטרנט ובטלוויזיה לאלתר.

איתן כבל: האם ידוע לך אם באיזה מקום בעולם מתקיים הימור אינטראקטיבי בטלוויזיה?

לוני הרציקוביץ: באנגליה.

לוני הרציקוביץ: ובצרפת התחילו.

לוני הרציקוביץ: כל הגוש האירופי נערך לזה אך האנגלים מתקדמים יותר.

חיים צימר: בסכומים נמוכים מאוד.

לוני הרציקוביץ: לא ידוע לי על היקף העבריינות ביחס למפעלים הלגיטימיים.

לוני הרציקוביץ: שם יש בתי קזינו חוקיים והיפודרומים והימורי סוסים, יש שם דברים אחרים שלא מתקיימים אצלנו.

איתן כבל: מר שניידר יגיד אחר-כך אם הפעלת משחק ה"ווינר" הורידה את ההימורים הבלתי חוקיים.

לוני הרציקוביץ: אני לא צריך לדבר במקום המועצה להסדר ההימורים בספורט.

לוני הרציקוביץ: אנחנו בסך הכול סובלים מהמצב הזה.

ענבל גבריאלי: אבל זה לא יכול להיות פועל יוצא של ההימורים הבלתי חוקיים.

ענבל גבריאלי: זה משהו שיכול לעמוד בפני עצמו, ואולי צריך לעמוד בפני עצמו.

ענבל גבריאלי: אתה נוגע כאן בבעיה רחבה יותר.

ענבל גבריאלי: הקיום של ההימורים הווירטואליים הוא לחלוטין לא פועל יוצא של הימורים בלתי חוקיים ושל עבריינות שאיכשהו קשורה בספורט.

הדר זהבי: הוא מדבר על כך שיש לנתב את ההימורים האלה.

לוני הרציקוביץ: להיפך, אני אומר שכאשר יאפשרו לאנשים להפעיל באינטרנט או בטלוויזיה מהבית טוטו ופיס זה יהיה פגיעה ישירה בהימורים הלא חוקיים.

ענבל גבריאלי: זה יתנהל במקביל.

אבשלום וילן: השאלה באיזה כמות.

לוני הרציקוביץ: זה יתנהל בשיעורים שונים.

גלעד ארדן: ההימורים הם לא נושא הדיון היום.

לוני הרציקוביץ: הנושא השלישי הוא דמי השיטור שאנחנו נדרשים לשלם למשטרה במגרשים.

לוני הרציקוביץ: על אף שוועדת כנסת הגישה מסקנות שלא צריך לשלם את זה, בכל מקרה החליטו שהקבוצות או היזמים הפרטיים בקבוצות ישלמו את אותם דמי שיטור.

לוני הרציקוביץ: זה מצב בלתי נסבל ובלתי אפשרי.

לוני הרציקוביץ: אנחנו לא מבקשים מאף אחד טובה.

לוני הרציקוביץ: מחר יבקשו דמי שב"כ ודמי מוסד וכל מיני דברים אחרים.

לוני הרציקוביץ: אנחנו משלמים מסים כמו כל אזרח בישראל.

לוני הרציקוביץ: באשר למשכורות הגבוהות שמשולמות בכדורגל, 65% מהמשכורות האלה חוזרות לקופה הציבורית דרך כל התשלומים שבלאו הכי גובים, שזה מסי הכנסה, ביטוח לאומי, ביטוח מס בריאות ומה שאתם רוצים.

ענבל גבריאלי: ממש מסכנים השחקנים.

לוני הרציקוביץ: סליחה, אנחנו לא מסכנים.

לוני הרציקוביץ: הביקורת מועברת עלינו, לא מאיתנו על בית המחוקקים, לכן אל תרחמו עלינו, אנחנו לא מבקשים מכם שום דבר.

לוני הרציקוביץ: אנחנו מבקשים להתנהל כעסק לכל דבר ועניין.

אבשלום וילן: השאלה היא על הכסף.

אבשלום וילן: כפי שאמר חבר הכנסת איתן כבל, אנחנו שואלים בכל הדיונים איך קרה שהשוק התנפח, ועכשיו כאשר כל המשק הישראלי התכווץ השאלה היא איך אתם מבצעים את הכיווץ.

לוני הרציקוביץ: אני מוכן להגיד לך ש-60% מהתקציב, לפחות אצלי, לא קשור לשכר השחקנים.

לוני הרציקוביץ: שכר השחקנים ירד ל-40% ממה שהיה קודם.

לוני הרציקוביץ: אתה תופתע אם תסכל במספרים ותראה מה קורה היום בשוק השחקנים.

לוני הרציקוביץ: עדיין לתפיסתי חלקם מרוויחים יותר מדי.

לוני הרציקוביץ: בסדר, אז מה?

לוני הרציקוביץ: אבל זה תופעה עולמית בכלל בתחום הבידור.

לוני הרציקוביץ: להזכירכם, זמרים ואמנים מובילים בטלוויזיה מרוויחים יותר מאשר מנכ"לים של חברות מצליחות.

לוני הרציקוביץ: מה לעשות, זאת המציאות.

לוני הרציקוביץ: אבל בהחלט הסכומים היום נמוכים בהרבה.

לוני הרציקוביץ: מצד שני, 60% בכלל לא תלוי בנו – דמי השיטור, המסים שאנחנו משלמים לכולם, ההזמנות שכופים עלינו לתת.

לוני הרציקוביץ: אני אתן לכם רשימה, תסתכלו פעם בתקציב הקבוצות, אתם מוזמנים לראות מה קורה שם.

איתן כבל: מי למשל מבקש הזמנות?

לוני הרציקוביץ: אני צריך לספר לך?

איתן כבל: אולי זאת ההזדמנות פעם אחת ולתמיד להעלות את העניין הזה של כרטיסי הזמנה ולסיים את הפרשה הזאת.

איתן כבל: הנה, יש גם נושא שאפשר אולי לקדם אותו כבר מחר בבוקר.

לוני הרציקוביץ: הנושא נמצא בהחלט בטיפול.

לוני הרציקוביץ: לפני 9 שנים כשהגעתי לקבוצה היו 1,675 כרטיסי הזמנה למשחק.

לוני הרציקוביץ: הדבר הזה כבר לא קיים יותר.

לוני הרציקוביץ: יש סדרה של הזמנות.

לוני הרציקוביץ: אני לא מדבר עכשיו על כך שאנחנו מזמינים ילדים, אני לא מכנה את זה הזמנות, זה טוב וימשיך להיות.

לוני הרציקוביץ: הזמנות זה כאשר אני נדרש לתת כרטיס ללא תשלום.

לוני הרציקוביץ: אם אני לא נותן, יש לזה מחיר, ואני שילמתי מחירים על כך שלא נתתי הזמנות, ואני לא נותן.

לוני הרציקוביץ: דיברתי על ההוצאה של קבוצה.

לוני הרציקוביץ: 60% מהתקציב שלה לא קשור לשכר שחקנים.

לוני הרציקוביץ: בואו נוציא את האגדה הזאת מסדר היום.

לוני הרציקוביץ: אבל החשוב מכול, אנחנו מנהלים את הדברים האלה מכספנו הפרטי.

לוני הרציקוביץ: אנחנו לא באים לבקש מכם שום דבר.

לוני הרציקוביץ: אנחנו מבקשים כעסקים שמתנהלים במדינת ישראל את אותה זכות שיש לכל בעל עסק אחר.

לוני הרציקוביץ: הכשלים בכדורגל ובספורט הם הרבה יותר עמוקים מבחינה רגולטורית.

לוני הרציקוביץ: אשמח מאוד אם השולחן הזה יטפל בהם: החל מסטטוס של קבוצה, האם זה חברה בע"מ או עמותה, דברים שעולים לנו בכסף רב, ואיך מנהלים את זה; או דוח סטרשנוב שאולי תרצו להיכנס לפרטים שלו ולהבין מה קורה שם.

לוני הרציקוביץ: זה עדיף מאשר להתעסק אם יש pay או אין pay, ואם זה pay per view ובאיזו צורה.

לוני הרציקוביץ: אם בשוק התקשורת נגענו, למה אתם לא נוגעים ב-2,300 שקל שלוקחים כל שנה מכל אזרח בישראל, 500 שקלים על אגרת רשות השידור ו-140 שקל לחודש על חבילת בסיס, זה המינימום שנדרשים האזרחים לשלם, אלא אתם קופצים ישר לערוץ ספורט, אם ישלמו בשבילו או לא.

איתן כבל: כי על ה-2,300 שקל אתה מבקש להוסיף עוד 40 שקל לחודש.

לוני הרציקוביץ: זה לא מדויק.

לוני הרציקוביץ: אז תטפל בצד הכבד.

לוני הרציקוביץ: יש מקום לתחרות.

לוני הרציקוביץ: יש ערוץ ספורט ישראלי אחד, ערוץ 5.

לוני הרציקוביץ: זה שהוא מפוצל לשני אפיקים זה בכלל לא רלוונטי, זה אותו ערוץ.

לוני הרציקוביץ: לכן אין שום סיבה שלא יקום עוד ערוץ ספורט אחד.

לוני הרציקוביץ: כל היום מסבירים לי בעסקים האחרים שלי למה כל הזמן צריך תחרות.

לוני הרציקוביץ: תחרות, תחרות, תחרות, עד שיש בלגן.

לוני הרציקוביץ: במקרה הזה אומרים: לא, לא טוב שיעלה עוד ערוץ.

לוני הרציקוביץ: אני חושב שאתם טועים.

אבשלום וילן: מה זה ערוץ הקבוצות שמשדר היום?

לוני הרציקוביץ: ערוץ הקבוצות הוא ערוץ שנעשה כדי לתת תכנים מתוך הבית של הקבוצה.

לוני הרציקוביץ: הוא לא מיועד לשידורים ישירים ולכן העוגן שלו להתחברות הוא קטנטן.

לוני הרציקוביץ: אנחנו מעריכים שבין 300,000-500,000 איש יתחברו לערוץ החדש בתמורה לאותם 40 שקלים, שכבר פורסם דבר קיומם במדיה.

לוני הרציקוביץ: אם יש כמות כזאת של היענות לביקושים, למה לעצור אותם או למה לבוא פה ברמה מלאכותית ולהגיד: לא, אנחנו לא רוצים להוציא את המוצר הזה כי הוא הולך לפגוע בגופים אחרים או באנשים אחרים?

אבשלום וילן: אתה אומר שבעצם זה יהיה ערוץ מתחרה לערוץ הספורט.

לוני הרציקוביץ: נכון.

אבשלום וילן: כולל שידורים מחוץ-לארץ, כולל הכול?

לוני הרציקוביץ: נכון.

אבשלום וילן: מה תעשו בשבתות אחר-הצהרים?

אבשלום וילן: מה תשדרו, כדורגל מקומי או כדורגל מחוץ-לארץ?

לוני הרציקוביץ: או זה, או זה, או שילוב ביניהם.

לוני הרציקוביץ: דרך אגב, מה שקורה היום, ה-pay per view הזה, אנחנו לא רוצים אותו, הוא לא טוב לנו, הוא לא נעשה על דעתנו.

לוני הרציקוביץ: הוא פוגע במגרשים, השעות האלה הן לא סבירות.

לוני הרציקוביץ: זה פשרה שנעשתה בחצי כפייה.

איתן כבל: גם השיטה: אני משלם 19.90 שקל ומכריחים אותי לראות שלושה משחקים ברצף.

איתן כבל: אני ממש לא יוצא מן הבית, אסור לי לנשום, אסור לצאת לשירותים, כי אני שילמתי 19.90 שקל ואני חייב למצות את זה עד הסוף, לראות את שלושת המשחקים.

איתן כבל: היה צריך לעשות אחרת, לאפשר לי לצפות במשחק אחד ולשלם 19.90 שקל חלקי שלוש.

איתן כבל: אני מעדיף לראות את המשחק של הקבוצה שלי ואתה כופה עלי לראות שלושה משחקים.

לוני הרציקוביץ: כל מילה בסלע.

לוני הרציקוביץ: אני לא רוצה לכפות עליך.

ענבל גבריאלי: את ההיקף של שלושת המשחקים הם קובעים?

איתן כבל: כן, בוודאי.

איתן כבל: זה לא אינטראקטיבי.

לוני הרציקוביץ: זכיין הטלוויזיה קובע אילו משחקים ישדרו.

לוני הרציקוביץ: בערוץ המתוכנן תהיה אפשרות לרכוש פר משחק.

לוני הרציקוביץ: אם לא תרצה לרכוש את הערוץ לשמו תוכל לרכוש את אותו משחק בזמן המשחק.

גלעד ארדן: מי יהיה הבעלים של אותו ערוץ שאתם מתכוונים להקים, של המוצר הזה?

לוני הרציקוביץ: זה עניין טכני.

גלעד ארדן: זה לא טכני בכלל.

איתן כבל: ומי מנתב את הכסף?

לוני הרציקוביץ: אני מדבר עכשיו בשמי.

לוני הרציקוביץ: כאשר מדברים בשם קבוצות צריך לקבל את ההסכמה שלהן, ויש גם התאחדות לכדורגל בדרך.

לוני הרציקוביץ: על פניו, מה שנראה לי הסידור הטכני הנכון ביותר, גם במסגרת החוק, צריך לעשות את זה בזכיינות.

לוני הרציקוביץ: הזכות לזכיינות צריכה להיות של קבוצות הכדורגל.

לוני הרציקוביץ: היכולת להפעיל את זה, אין לא בהתאחדות לכדורגל ולא בקבוצות יכולות להפקה או יכולת לשידורים ואנחנו לא צריכים להתעסק בזה.

לוני הרציקוביץ: בקושי אנחנו יכולים לנהל קבוצות כדורגל ועכשיו גם נתחיל להיות מפיקי טלוויזיה?

לוני הרציקוביץ: לכן אמרתי שזה עניין טכני.

לוני הרציקוביץ: נעשה outsourcing ללוגיסטיקה בחוץ אבל הזכות תינתן לנו כענף או כקבוצות שמתאגדות ועושות פעולה שמטרתה לאפשר לענף להתקיים.

גלעד ארדן: נניח שמתאגדות 4 קבוצות, הקבוצות הגדולות.

גלעד ארדן: איך אתה תתחלק עם הקבוצות האחרות?

לוני הרציקוביץ: אני חושב שלא זאת תהיה המתכונת.

לוני הרציקוביץ: ליגת העל תעבוד כגוף אחד והחלוקה בתוך הליגה תיעשה בתיאום.

איתן כבל: יש גם ליגה לאומית, יש קבוצות נוספות.

חיים צימר: זאת דעתו.

לוני הרציקוביץ: אנחנו מנסים כל פעם להמציא את הגלגל מחדש.

לוני הרציקוביץ: הדברים האלה עברו את כל המוסדות במדינות מתקדמות מאיתנו.

לוני הרציקוביץ: דרך אגב, גם שם היו אותן מריבות ואותם ויכוחים – גם ליגה לאומית וגם התאחדות לכדורגל וגם ליגת העל ואיפה הזכויות ומה קורה להן ומה עם הכסף.

לוני הרציקוביץ: הכי חכם ללכת למקומות שזה כבר נעשה, לראות מה קרה שם.

לוני הרציקוביץ: בסך הכול אנחנו הולכים אחריהם.

לוני הרציקוביץ: האנגלים מובילים למדי אבל יש גם את האיטלקים והספרדים ואפשר לבדוק מה קרה שם.

לוני הרציקוביץ: עשינו את זה ואנחנו נוהגים על-פיהם.

לוני הרציקוביץ: ליגה שנייה – לליגה יש שווי, היא מוצר טלוויזיוני שיש לו שווי.

לוני הרציקוביץ: הליגה השלישית, הרביעית והחמישית – זה לא רלוונטי.

לוני הרציקוביץ: לזה יש את מועצת ההימורים.

לוני הרציקוביץ: זה בכלל ליגות חובבניות שלא מיועדות לשלם כסף לשחקנים ולכן הן צריכות להתנהל כספורט עממי לשמו.

לוני הרציקוביץ: אני הרי רוצה לדאוג לו.

לוני הרציקוביץ: אמרנו, תאשרו הימורים וירטואליים בטוטו ואז יהיה הרבה יותר כסף.

אבשלום וילן: ענית לי קודם שאתה מבקש שידור שבעצם יהיה ערוץ ספורט כללי, כולל שידורים מחוץ-לארץ, כולל הכול.

אבשלום וילן: אז יש פה איזה סתירה.

אבשלום וילן: אני מבין שאתה רוצה לדאוג לכדורגל הישראלי אבל אם אתה אומר: רגע, אני בעצם מקים ערוץ ספורט כולל שמההכנסות שלו ייהנו רק X קבוצות ולא Y קבוצות, יש פה סתירה.

אבשלום וילן: תחליטו, זה לא מגובש.

איתן כבל: אנחנו רוצים שקבוצות של ליגה ג' יהיו פעם בליגה העליונה.

לוני הרציקוביץ: לבריאות.

לוני הרציקוביץ: מי עוצר אותן?

חיים צימר: מדובר בערוץ של ההתאחדות לכדורגל.

גלעד ארדן: זה עמדתו של מר הרציקוביץ.

אבשלום וילן: תבינו, חבר הכנסת איתן כבל מדבר מנקודת ראות קפיטליסטית.

אבשלום וילן: ב-NBA פעם אתה למעלה ופעם אתה למטה ואילו בישראל מכבי תל-אביב בכדורסל זוכה כבר 30 שנים, 40 שנים, 60 שנים.

לוני הרציקוביץ: אנחנו מבלבלים בין כמה דברים.

לוני הרציקוביץ: יש שני מודלים להתנהלות הזאת: 1) מודל שבו משודרים רק משחקים חיים או שידורים חוזרים של משחקי ליגת העל וליגת המשנה; 2) מודל שהערוץ הזה, כתוצאה מהמעורבות של זכיין, הופך לערוץ ספורט לכל דבר ועניין, שהעוגן שלו הוא משחקים חיים ואחר-כך יש לו כמובן השלמה רצויה של משחקים בליגות בין-לאומיות ומשחקים רב-לאומיים.

לוני הרציקוביץ: אין בזה שום פסול, אני לא רואה בזה דבר פסול.

לוני הרציקוביץ: אני אשמח שיתקיים או המודל האחד או המודל השני, אשמח על שניהם.

לוני הרציקוביץ: אם ערוץ 5 בזמנו היה רוצה לעשות את אותה פעולה, הוא יכול היה לעשות אותה.

אבשלום וילן: זה בסדר גמור, אבל פה נכנסת להבדל שבין ההתאחדות לכדורגל כגוף וולונטרי שאחראי על הכדורגל לבין זכויות שידור.

אבשלום וילן: זה שני דברים שלא בהכרח הולכים יחד.

אבשלום וילן: יש סתירה פנימית בדבריך.

אבשלום וילן: בעצם האחראים על הכדורגל במדינת ישראל אומרים: תן לנו ערוץ שידור כדי להתקיים, וכדי להתקיים בעצם תוביל אותו להיות ערוץ מתחרה לערוץ הספורט.

אבשלום וילן: אתה צריך להחליט אם אתה מתעסק בכדורגל או שאתה מתעסק בשידור.

אבשלום וילן: יש פה איזה סתירה בעייתית בקונספציה.

לוני הרציקוביץ: היא לא סתירה בעייתית.

לוני הרציקוביץ: הסברתי שיש היום בעיה שענפי השידור, גם הפלטפורמות הרב-ערוציות וגם הענפים הטריטוריאליים כמו ערוץ 2, ערוץ 10 בכלל נמצא אצל מפרק, אין להם יכולת להשקיע בשידורי ספורט.

לוני הרציקוביץ: אני בוודאי לא מברך על המציאות הזאת, הלוואי והיתה יכולת בערוצים הרגילים להציע סכומים ראויים וליצור את אותו איצטדיון וירטואלי שאנחנו רוצים.

לוני הרציקוביץ: הרי ליגת העל באנגליה מקבלת סכומים ראויים מאוד, גם פר ראש ולא רק בסכומים אבסולוטיים, סכומים גבוהים בהרבה ממה שמקובל במדינת ישראל וכך בכל הליגות האירופאיות המובילות.

לוני הרציקוביץ: בלית ברירה אנחנו מגיעים לפתרון הזה שהוא פתרון לא רצוי, אבל אנחנו מגיעים אליו.

לוני הרציקוביץ: אנחנו לא רוצים לנהל טלוויזיה אלא אנחנו רוצים תמורה ליכולת שלנו ליצור איצטדיון וירטואלי, שזה דרך אגב הכיוון שהולך אליו כל העולם בנושא ספורט, ולא רק בספורט.

איתן כבל: והפתרון הוא לאיים בשביתה?

לוני הרציקוביץ: השביתה היא לא העניין.

לוני הרציקוביץ: הפתרון לא יקרה מאליו.

לוני הרציקוביץ: במשך כמה שנים אנחנו הולכים אחרי כמה פתרונות, וציינתי אותם: הימורים וירטואליים, שיטור, וזכויות שידור.

לוני הרציקוביץ: אנחנו מדברים אל הקיר.

לוני הרציקוביץ: להערכתי בין ינואר למרס תהיינה קבוצות שתקרוסנה, לא ברמת אִיום.

לוני הרציקוביץ: אין כסף והקבוצות תיפולנה.

לוני הרציקוביץ: אם 2 קבוצות יפלו בליגה או 3 או 4, אפשר להפסיק את הליגה.

איתן כבל: אז אולי אין להן זכות קיום.

איתן כבל: בגוש דן יש היום 4-5 קבוצות.

קריאה: על זה השוק יחליט.

איתן כבל: יפה מאוד.

איתן כבל: אז למה אני צריך להתערב?

לוני הרציקוביץ: אתה לא צריך להתערב.

לוני הרציקוביץ: אנחנו לא מבקשים התערבות.

איתן כבל: אז יקרסו, לצערי אני אומר.

לוני הרציקוביץ: אני לא מבקש שום התערבות.

לוני הרציקוביץ: אני מבקש לקיים את החוק כפי שהוא.

רותם קמר: אבל החוק אומר שאסור לתת רישיון מיוחד לערוצי סרטים, ספורט וילדים.

לוני הרציקוביץ: החוק לא אמר את זה.

לוני הרציקוביץ: זה הרגולטור.

לוני הרציקוביץ: את החוק הזה אני מכיר, ואני מכיר גם מה עשו לו.

לוני הרציקוביץ: בואו נפריד בין החוק לבין הרגולציה המשלימה או התקנות שהושלמו לאותו חוק.

גלעד ארדן: אבל זה המצב כיום.

לוני הרציקוביץ: מותר לשר התקשורת באותו חוק לחתום על אישור מיוחד.

גלעד ארדן: מותר לו לחתום על אפשרות להעניק רישיון מיוחד גם לערוץ ספורט, או שעליו להגיש הצעת תיקון לחוק התקשורת?

יורם מוקדי: מותר לשר התקשורת לקבוע תקנות והוא יכול לקבוע שהוא פותח וסוגר, זה סמכותו.

יורם מוקדי: האיסור על מתן רישיון מיוחד לערוצי ספורט, ילדים וסרטים מופיע בהחלטת המועצה.

לוני הרציקוביץ: אותו מקור שיצר את התקנה הזאת כדי להגן על סרטים וספורט, אותו מקור יכול גם לבטל את האיסור.

לוני הרציקוביץ: נתנו הגנה לענף הטלוויזיה כי באו הפלטפורמות הרב-ערוציות ואמרו: אנחנו נחנקים, אין לנו זכות קיום, חברת הכבלים נמצאת בצרות, חברת הלוויין נמצאת בצרות.

לוני הרציקוביץ: לכן נתנו להם תקנות מגינות באותו תיקון 25 לחוק התקשורת.

לוני הרציקוביץ: אותו שר יכול לעשות רביזיה לתקנה.

לוני הרציקוביץ: זאת אומרת, אותה מוטיבציה שהיתה אז יכולה להיות גם היום, ולא חלילה כדי לעשות למישהו צדקה.

לוני הרציקוביץ: זה עניין עסקי גרידא שמטרתו להחזיק את הכדורגל, כי לתפיסתי האישית לפחות קיום כדורגל סדיר במדינה הוא אינטרס לאומי ברמה החברתית, ואני לא מבקש שום עזרה מאף אחד.

אבשלום וילן: אני חס וחלילה לא בעד שזה יקרה אבל בכדורסל היו למשל קבוצות כמו הפועל רמת-גן והפועל חיפה, קבוצות שהסתבכו כלכלית, קרסו והתמוטטו והענף המשיך להתקיים.

איתן כבל: המשיכו להיות 12 קבוצות בליגה.

אבשלום וילן: הפועל תל-אביב בכדורסל לא התפרקה, היא המשיכה וירדה ליגה.

אבשלום וילן: אני רוצה לומר לך את עמדתי.

אבשלום וילן: אני בעד שהמחוקק יתערב כמה שפחות בכל הניהול העסקי.

אבשלום וילן: זה עסק וולונטרי ואני לא רוצה לדחוף את ראשי לשם.

אבשלום וילן: אתה צודק בעניין השיטור.

אבשלום וילן: הכריחו אתכם לשלם עבור השיטור אחרי שראו את החוזים השמנים עם ערוץ 5 על סך 21 מיליון שקל.

אבשלום וילן: בינתיים עברו מים רבים, הסכומים אחרים לגמרי ואין לכם אפשרות לשלם את זה.

אבשלום וילן: אני שואל אותך, למה כאשר אתם במצב כלכלי קשה הפעולות שאתם נוקטים הן אִיום בהשבתה של הליגה או שאתם רצים אלינו, כן לעזור או לא לעזור, לא ברור לי למה?

אבשלום וילן: אם באמת הולכים על עסק אז מי שקם קם, מי שנופל נופל, כל זמן שהכול מתנהל במסגרת עסקית סבירה.

איתן כבל: למה אני חייב כהורה לשלם בגן הילדים של הבת שלי עבור אבטחה?

איתן כבל: מה, אני עשיר יותר?

לוני הרציקוביץ: אנחנו משלמים עבור האבטחה.

לוני הרציקוביץ: אל תבלבל.

לוני הרציקוביץ: יש לנו סדרנות ואנחנו משלמים עבורה.

לוני הרציקוביץ: אני לא מבקש שישלמו לי סדרנות.

לוני הרציקוביץ: אבל השוטר שביום ראשון מקבל משכורת בא למגרש ומקבל ממני כסף.

לוני הרציקוביץ: מה זה קשור אלי בכלל?

גלעד ארדן: מבחינת

גלעד ארדן: כם הערוץ צריך להיות בבעלות קבוצות ליגת העל ותשדרו בו גם ספורט מהעולם.

גלעד ארדן: אני מניח שמכיוון שאת רוב הציבור הרחב הליגות הנמוכות פחות מעניינות, מבחינת

גלעד ארדן: כם זה כבר עסק של המדינה ושל ההתאחדות לכדורגל לדאוג לשידור משחקים משם או דברים עם רייטינג נמוך יותר.

גלעד ארדן: זאת אומרת, זה לא עסק שלכם, אצלכם זה עניין עסקי גרידא, אם הבנתי נכון.

לוני הרציקוביץ: הבנת נכון.

לוני הרציקוביץ: באתי לוועדה היום אף שלא ביקשנו את עזרת המחוקק.

לוני הרציקוביץ: פנינו לרשות המבצעת, לשר.

לוני הרציקוביץ: זה רשות אחרת.

גלעד ארדן: השר כבודו במקומו מונח אבל גם הכנסת יכולה להחליט בחקיקה ראשית.

גלעד ארדן: אם יש הסכמה בין ימין ושמאל, זה אפילו יכול לגבור על תקנות של שר.

גלעד ארדן: אנחנו לא רוצים להגיע למצב של התנגשות.

לוני הרציקוביץ: חבר הכנסת וילן אמר: "אתם פניתם לעזרת המחוקק".

לוני הרציקוביץ: אני אומר: אנחנו לא פונים לעזרת המחוקק.

לוני הרציקוביץ: אנחנו הולכים לחוקים הקיימים ומבקשים לשנות את הרגולציה.

אבשלום וילן: נגד מי אתה משבית את הליגה?

אבשלום וילן: אתה לא חזקים בטיעון של ההשבתה, ובזה חבר הכנסת איתן כבל צודק במאה אחוז.

אבשלום וילן: את מי אתה רוצה לכופף?

אבשלום וילן: אתה אומר בעצם: אני בסופו של דבר רוצה להגיע להסדר שיתנו לי ערוץ, שיתנו לי את זה ואת זה.

אבשלום וילן: כפי שאמר חבר הכנסת גלעד ארדן, ערוץ 5 צריך לשדר כדוריד וכדורעף ופינג-פונג וסיף וכל הדברים האלה כי על-פי הראייה שלו הוא חייב להראות את כל הספורט הישראלי.

אבשלום וילן: אם אתה הולך בשיקול עסקי בלבד, לֵך עד הסוף.

לוני הרציקוביץ: זה לא הסיבה.

לוני הרציקוביץ: הסיבה שם היא חבילת הבסיס.

לוני הרציקוביץ: בגין 140 השקלים שנגבים על חבילת הבסיס נדרשו הפלטפורמות להתחייב לשדר סדרה של ערוצים ולתת כל מיני שירותים כנגד האתנן שנקרא חבילת בסיס.

לוני הרציקוביץ: תעזוב את ערוץ 5 בנפרד.

לוני הרציקוביץ: אם יקבעו שחבילת הבסיס היא 10 שקלים או 20 שקלים, ואז כל אחד יקנה לפי איזה קריטריון מה שהוא רוצה, אז יהיה סיפור אחר, ואז המדינה תצטרך לקבוע לעצמה מה עושים עם ענפי ספורט אזוטריים ואיך נותנים להם ביטוי נכון.

לוני הרציקוביץ: אני לא נגד, אני בעד ספורט, אני בוודאי בעד ספורט עממי אבל בואו נשים כל דבר במקומו.

לוני הרציקוביץ: זה לא שבאו לערוץ 5 ואמרו: בגלל שקיבלתם pay תשדרו עכשיו טניס ודוּק.

רותם קמר: זה מה שהיה.

רותם קמר: אתה יכול לשאול את המועצה לשידורי כבלים ולוויין.

רותם קמר: כאשר ניתן אישור לעליית ערוץ 5 חויב ערוץ 5 במאות שעות.

לוני הרציקוביץ: זה החל הרבה לפני שערוץ 5 אי פעם עלה לשידור.

חיים צימר: התפיסה שהציגה ההתאחדות לכדורגל לשר התייחסה לערוץ של כדורגל ישראלי בלבד, כולל נוער, נערים, נשים וכל מה שכרוך בזה.

חיים צימר: התכנית העסקית תהיה מבוססת על הנושא הזה, כולל מאבק באלימות, בסמים, בגזענות, בכל הנושאים הללו שיש לנו בהם בעיות רציניות, כאשר ההתאחדות לכדורגל היא הגוף שבעצם אחראי על כל הכדורגל בארץ.

חיים צימר: יש ליגה לאומית, יש ליגה ארצית, יש ליגות נוער, יש ליגת נשים – כל הכדורגל בארץ.

חיים צימר: זה מה שיוגש בתכנית האסטרטגית.

גלעד ארדן: כלומר, מה שהציג מר לוני הרציקוביץ הוא לא על דעתכם?

גלעד ארדן: זה לא מקובל עליכם?

איתן כבל: יש את תכנית השמנת ואתה מדבר על תכנית הבסיס.

חיים צימר: אני מדבר על תכנית של כדורגל ישראלי, על ערוץ ישראלי.

חיים צימר: בוודאי שקבוצות הכדורגל הן חלק מאיתנו.

חיים צימר: מר לוני הרציקוביץ הוא לא נגדנו, הוא מומחה יותר ממני בתקשורת, אין לי ספק, הוא מכיר את תיקון מספר 25 בחוק התקשורת והכול.

חיים צימר: אני לא נגדו, אנחנו ביחד.

חיים צימר: אנחנו נביא אותם ללכת איתנו ביחד.

איתן כבל: תדע לך, הביחד הזה הוא סתירה מוחלטת.

איתן כבל: הוא מדבר על דבר שונה לגמרי ממך.

אבשלום וילן: הדיון הוא על ההשבתה.

אבשלום וילן: לא הבנתי למה רוצים לשבות.

רותם קמר: צריך לעשות כאן הפרדה בין ערוץ בתשלום ובין המאבק של הקבוצות לבין האופן שהוא מתנהל.

רותם קמר: צריך להיות ברור, ההתאחדות לכדורגל מבינה את הקבוצות.

רותם קמר: היא חושבת שצריך להוריד הרבה מהקשיים והמעמסות שהוטלו עליהן בשנים האחרונות, צריך לפעול לעזור להן.

רותם קמר: הקבוצות נמצאות במצוקה אמיתית.

רותם קמר: יחד עם זה, האופן שהם רוצים להקים את הערוץ בתשלום והתכנים שהם רוצים לשים בו לא מקובלים עלינו.

רותם קמר: המאבק שהם מנהלים והדרך שהם מתכוונים לפעול להקמת ערוץ בתשלום, אם זה השבתת הליגה, אם זה פגיעה בהכנסות מהטוטו, אם זה בעיה עם זכייני הטלוויזיה – זה משהו שאינו מקובל על ההתאחדות לכדורגל והיא תפעל בעניין הזה.

גלעד ארדן: לפי התפיסה שלכם, שהערוץ צריך להיות בבעלות של ההתאחדות לכדורגל, מה יקרה אם הערוץ הזה יפסיד כסף, אם עלויות ההפקה יהיו גדולות יותר מאשר מספר המתחברים לערוץ?

גלעד ארדן: מי יכסה את הפער הזה?

חיים צימר: זה הסיבה שאנחנו מכינים את התכנית הזאת.

חיים צימר: אנחנו לוקחים חברה בין-לאומית שתיתן לנו חוות דעת ותכין תכנית אסטרטגית.

איתן כבל: זה בסדר, הרי כולם לוקחים חברות.

איתן כבל: הבעיה היא שלא תמיד זה מצליח.

חיים צימר: ההתאחדות לכדורגל לא תפעיל את הערוץ כמפעיל, אין לה ניסיון בזה, אין לה את הצוותים לזה, אין לה את האנשים לזה.

חיים צימר: היא תצא למכרז.

גלעד ארדן: בעל הזכויות לשלוש השנים הקרובות מוכן לוותר על הזכויות שלו בסוף השנה הזאת ולהתמודד במכרז?

גלעד ארדן: אם הוא לא יוותר על הזכויות שלו אז כל מה שאתם עושים מיותר.

גלעד ארדן: הוא הרי זכה לשלוש השנים הקרובות.

גלעד ארדן: אם הוא לא יוותר על הזכויות שלו בסוף השנה הזאת אז אין על מה לדבר, אולי אנחנו מבזבזים זמן.

חיים צימר: שאלתם קודם על הצד המשפטי של העניין וקיבלתם תשובה שבינתיים עוד אין שום הסכם ומתנהלת בינינו התכתבות, אבל יצטרכו גם בעניין הזה לפעול.

איתן כבל: מר לוני הרציקוביץ, לא קיבלנו עדיין תשובה האם אתם הולכים לשבות.

איתן כבל: אני מבקש לקבל תשובה גם מההתאחדות לכדורגל.

איתן כבל: האם ההתאחדות לכדורגל תהיה אחראית על ערוץ ספורט?

איתן כבל: יש לה הרי אמירה בעניין הזה, ולא שמעתי את ההתאחדות אומרת שום דבר מעבר לזה שהיא נאחזת בטוטו, שיש הסכם ואי אפשר להפר אותו.

לוני הרציקוביץ: לדעתי ענף הכדורגל המקצועני הגיע לסוף דרכו או לסוף היכולת שלו להתקיים.

לוני הרציקוביץ: זה לא עניין של שביתה.

לוני הרציקוביץ: או שהוא יושבת מרצון או שהוא יושבת מאונס, אחד מהשניים.

לוני הרציקוביץ: כתוצאה מזה, חייבים למצוא פתרונות מבניים לנושאים שהעליתי – דרך אגב לשלושתם, זה לא אחד, כל הזמן רצים לנושא של ערוץ טלוויזיה: זה פתרון לנושא ה-carriage, פתרון להימורים הווירטואליים, ופתרון לנושא השיטור.

לוני הרציקוביץ: אגיד לך מה יקרה כשההתאחדות לכדורגל תפסיד כסף – מה שקורה כל הזמן, אנחנו כקבוצות משלמים.

לוני הרציקוביץ: אני לא אומר את זה כביקורת.

לוני הרציקוביץ: הרי מי זאת ההתאחדות?

לוני הרציקוביץ: ההתאחדות יונקת את כספה בעיקר מאיתנו.

לוני הרציקוביץ: אני משלם 10% על מנויים וכרטיסים וזה מסתכם ביותר מ-50% ממה שההתאחדות לכדורגל מקבלת מכל קבוצות הליגה בארץ על מנויים וכרטיסים.

אבשלום וילן: קראתי היום בעיתון שלמר דרור קשטן הציעו מיליון דולר.

אבשלום וילן: מאיפה?

לוני הרציקוביץ: אני חייב להגיד את דעתי בעניין, והבעתי אותה גם בהתאחדות לכדורגל, ומר חיים צימר שמע, אני חשבתי שזה שערורייה וזה לא במקום, בלי שום קשר לאיש עצמו.

לוני הרציקוביץ: אבל זה לא חשוב, לא תמיד שואלים אותי.

איתן כבל: האיצטדיונים כמעט ריקים.

לוני הרציקוביץ: זה לא נכון.

איתן כבל: מכבי תל-אביב היא לא הקבוצה היחידה במדינת ישראל, וגם לא מכבי חיפה וגם לא בני יהודה ששדרגה את עצמה.

איתן כבל: הרי הליגה לא מורכבת רק משלוש או ארבע הקבוצות הגדולות.

איתן כבל: יש עדיין הרבה מאוד קבוצות, וגם במשחקי מכבי תל-אביב בוודאי היית רוצה לראות הרבה יותר צופים במגרשים, לפחות כמו בסיום העונה שעברה.

איתן כבל: תשאלו את עצמכם, עוד לפני שיש לכם ערוץ, שאלה בסיסית בכל הרמות:

איתן כבל: למה אנחנו האוהדים לא ממהרים להגיע לראות את המשחקים של הקבוצות שאנחנו אוהבים מאוד?

איתן כבל: אתם לא מנסים להתמודד עם השאלה הזאת.

איתן כבל: האם ניסית אי-פעם לשבת ביציע הלא מוסדר באיצטדיון רמת-גן, איצטדיון הדגל של מדינת ישראל?

איתן כבל: אני יושב שם הרבה כאוהד ויש שם תת-תנאים.

איתן כבל: כך אמרתי לא פעם גם למר חיים צימר.

גלעד ארדן: אתה סוטה מנושא הדיון.

גלעד ארדן: לא נפתור היום את כל בעיות הכדורגל.

איתן כבל: אתם עושים לעצמכם חיים קלים.

איתן כבל: אתה מאיים עלינו בשביתה, אתה רוצה ערוץ, אבל אוהדים לא מגיעים בכלל למגרשים.

לוני הרציקוביץ: אני יכול להגיד לך כיושב-ראש קבוצה שיש לה פוטנציאל, בשנים האחרונות השקענו הון תועפות בדיוק בציר שאתה מדבר עליו, הבאנו את התוצאות שלהערכתי הן מעל ומעבר למה שניתן לעשות בכלים אינהרנטיים של הקבוצה ובכלים חיצוניים, ולמרות זה יש משבר בעייתי בתזרים ההכנסות.

לוני הרציקוביץ: אני מדבר רק על עצמי, וכפי שאתה אומר, לא כולם מכבי תל-אביב.

לוני הרציקוביץ: זאת אומרת, האחרים נמצאים במצב עוד יותר קשה.

לוני הרציקוביץ: אני בהחלט בעד זה שכל אחד יעשה את מה שהוא רק יכול אבל אי אפשר לעשות את זה נגד מבנה.

לוני הרציקוביץ: יש כאן מבנה דפוק.

לוני הרציקוביץ: אם ריאל מדריד ומנצ'סטר יונייטד היו צריכות להתנהל בישראל, אני מודיע לכם חגיגית, הן היו מגיעות לפשיטת רגל.

לוני הרציקוביץ: בדקתי את זה מספרית.

חיים צימר: ריאל מדריד נמצאת בפשיטת רגל.

חיים צימר: היא וברצלונה נמצאות שתיהן תחת כונס נכסים של המדינה.

חיים צימר: שם המדינה התערבה, כמו בבנקים אצלנו.

יובל גפני: כיושב-ראש חדש וצעיר אני יכול לשים את הדברים על השולחן כמו שאתם רוצים לראות אותם.

יובל גפני: זה חשוב מפני שאני בסך הכול 3 חודשים בתפקיד, ומר לוני הרציקוביץ נמצא זמן רב יותר ממני.

יובל גפני: אני רואה כאן שלושה עניינים שצריך להתייחס אליהם.

יובל גפני: ראשית, עד היום ענף הכדורגל בישראל היה הענף המוביל שדרכו נכנס רוב הכסף ודרכו יצא לענפים אחרים.

יובל גפני: דבר שני, חבר הכנסת איתן כבל צודק בחלק מהדברים אך לא בכולם.

יובל גפני: עד לפני שנה מר לוני הרציקוביץ בכבודו בעצמו או קבוצות אחרות כמו ביתר ירושלים באמת הפריזו וזרקו את הכסף לים.

יובל גפני: עד שכל הקבוצות הגיעו למסקנה שהכדורגל הוא לא סוף העולם וירדו מהעץ הגבוה ומתחילות לנהל את הכדורגל בצורה עסקית לחלוטין.

יובל גפני: זה לא שמר לוני הרציקוביץ לא רצה קודם או בעל קבוצה אחרת לא רצה קודם אלא הכול היה אפוף באותם 21 מיליון דולר שנתקבלו ממכירת זכויות השידור לטלוויזיה ומההכנסות הגדולות יותר שקיבלו מהטוטו, ולא היה "וינר".

יובל גפני: הם חיו באופוריה של מי יודע מה, עם חוזה על סך 1.5 מיליון שקל לטל בנין או 1.5 מיליון דולר לאבי נמני או 300,000 דולר לקשטן.

יובל גפני: אני באתי לפני 3 חודשים ואמרתי מהצד: חבר'ה, אתם מגזימים, ויצאתי בתקשורת נגד לוני, לא לוני אישית אלא נגד דרך הניהול וסכומי הכסף האדירים, ובזה אתה צודק.

יובל גפני: מר לוני הרציקוביץ ושאר ראשי הקבוצות הגיעו היום למצב שהם כבר לא רוצים לתת מהכיס שלהם את סכומי העתק האלה.

יובל גפני: אני יודע פחות או יותר את הסכומים כי אני אוהד מכבי תל-אביב וחי בתוך מכבי תל-אביב, אני יודע את סכומי העתק שמר לוני הרציקוביץ השקיע בענף הכדורגל, וכך גם מר משה תאומים וכך גם בעלי ביתר ירושלים.

יובל גפני: הגזימו לחלוטין, זרקו את הכסף לים.

יובל גפני: אבל היום לוני אומר: עצור! אני רוצה לחזור אחורה.

יובל גפני: המצב הכלכלי קשה אצל כולם, אצלו, אצלי ואצל כולנו.

יובל גפני: אני, כבחור צעיר שבא לענף ומחזיק קבוצת כדורגל עם שתי רגליים על הרצפה בתקציב מאוזן, יכול להגיד לכם שישבתי בשתי ישיבות עם יושבי-הראש והקשבתי מהצד.

יובל גפני: ראיתי שהקבוצות עומדות לקרוס.

יובל גפני: 4-5 קבוצות באמת עומדות לקרוס.

יובל גפני: נוצר כאן מצב שלא הציגו אותו נכון, כאילו באות הקבוצות כולן ובוכות לכם: בואו תצילו אותנו, אחרת נקרוס.

יובל גפני: השביתה הזאת מוצגת כאילו אנחנו הכוחניים ואתם החלשים.

יובל גפני: זה לא נכון.

יובל גפני: נוצר מצב שלקבוצות אין ברירה כעת, וגם הקבוצות הגדולות נמצאות במצב קשה כמו הקבוצות הקטנות.

יובל גפני: עובדה שחתמנו שנלך כולנו ביחד ושגם בערוץ הקבוצות לא תהיה חלוקה של 4 הגדולות כי אין דבר כזה 4 גדולות ו-8 קטנות.

יובל גפני: מחר מכבי תל-אביב יכולה להיות למטה או בני יהודה יכולה להיות למטה והשאר יהיו למעלה.

יובל גפני: החלטנו ללכת כקבוצה אחת, יחד עם ההתאחדות לכדורגל במטרה לשפר ולייעל את הנושא.

יובל גפני: אני באתי אל הטוטו בישיבה האחרונה ואמרתי לאדון שניידר: אנחנו לא הולכים נגדך, אנחנו לא הולכים להילחם נגדך.

יובל גפני: בוא נעשה דברים ביחד.

יובל גפני: שאלנו את אדון שניידר מה טוב לו.

יובל גפני: הוא אמר: אולי תשחקו פעמיים בשבוע, אולי נעשה הימורים בטלוויזיה, אולי נעשה כל מיני דברים על מנת לשפר את הטוטו.

יובל גפני: הטוטו הראה לנו בדיאגרמה שה"ווינר" גובר היום באחוזים על הטוטו ושבדיעבד הם לא צריכים אותנו.

יובל גפני: מר ג'קי בן-זקן צעק: אז לא צריכים את הטוטו, ואדון שניידר נפגע מזה.

יובל גפני: אני חשבתי, למה לעשות פיצוץ?

יובל גפני: להיפך.

יובל גפני: אמרתי למר ג'קי בן-זקן שיירגע, בואו נלך ביחד עם הטוטו, בואו נלך ביחד עם ההתאחדות לכדורגל, לא נצא למלחמה.

יובל גפני: נשב ביחד ונגיד לאדון שניידר: אנחנו מוכנים לעשות הכול בשבילך, כדי שהרווח של הטוטו יעלה וכך נוכל לקבל כסף לקבוצות שלנו.

יובל גפני: ראשי הקבוצות בסך הכול לא לוקחים את הכסף לכיס שלהם, זה עמותה שלא למטרות רווח.

יובל גפני: אם אדון שניידר יגיד לנו שהוא רוצה אחת, שתיים, שלוש, ארבע לשנה הבאה, כך וכך כדי לייעל את הכדורגל, נחשוב ונעשה.

יובל גפני: ואותו דבר ההתאחדות.

יובל גפני: עם כל הכבוד להתאחדות לכדורגל – אני אמנם צעיר אבל אני נותן כבוד לכולם – ההתאחדות לכדורגל ללא קבוצות הכדורגל לא יכולה להתקיים במדינת ישראל, זה ברור.

יובל גפני: אדון שניידר הראה לנו בדיאגרמה שהקבוצות מפרישות המון כסף להתאחדות לכדורגל.

יובל גפני: אין לי טענה, זה מוצדק כי הם עושים עבודה יפה ושימשיכו את העבודה שלהם והם הנציגים שלנו.

יובל גפני: אבל לא יכול להיות שיישארו 4-5 מיליון שקל בהתאחדות עצמה, הפרשים מסוימים, כאשר בעלי הקבוצות לא יכולים לשלם משכורות בגלל המצב הקשה.

יובל גפני: צ'רלטון לא משלמת לנו את הכסף, העיריות לא משלמות את הכסף, הטוטו אמנם עומד בהסכמים אבל זה לא מספיק כי אנחנו מקבלים רק 1.8 מיליון שקל במקום שנקבל 3-4 מיליון שקל, ואפשר להגיע ל-3-4 מיליון שקל.

יובל גפני: ההתאחדות לכדורגל לא יכולה להקים גוף לבד מול הטלוויזיה בלי הקבוצות עצמן.

יובל גפני: אמרתי: למה נלך להילחם?

יובל גפני: בואו נלך יחד עם ההתאחדות לכדורגל, אתם תהיו הנציגים שלנו אבל זה יהיה שייך לקבוצות עצמן.

יובל גפני: אנחנו לא לוקחים את הערוץ הזה והולכים אתו הביתה.

יובל גפני: אנחנו רוצים להקים אותו בשביל עם ישראל.

יובל גפני: אם לא יהיה כדורגל במדינת ישראל, האמינו לי, האלימות תגבר, בני הנוער יהיו ברחובות, לא יהיה משהו שילכד אותנו בימים שישי, שבת וראשון, וכולנו יודעים את זה.

יובל גפני: בואו לא נקבור את הראש שלנו כמו בנות-יענה בחול מבלי לדעת מה קורה.

יובל גפני: אנחנו באמת נמצאים בקשיים.

יובל גפני: אני הולך ביחד עם יתר הקבוצות ואומר לך שמר לוני הרציקוביץ וכולם משקיעים והשקיעו מאות מיליוני שקלים והיום הם לא מסוגלים, בגלל המצב הכלכלי, להשקיע יותר.

יובל גפני: אם מר לוני הרציקוביץ והשאר יגידו: חבר'ה, אנחנו לא עושים את זה יותר, ונרים את הידיים ונחזיר את המפתחות, אז תראה באמת מה יהיה במדינת ישראל.

יובל גפני: עלינו ללכת ביחד.

יובל גפני: אנחנו צריכים לצאת מהישיבה הזאת בהרגשה שאדון שניידר יבין שמוכנים לעשות הכול בשבילו, וההתאחדות לכדורגל צריכה להבין שאנחנו צריכים ללכת איתה.

יובל גפני: הם לא יכולים ללכת לבד, לקבל את הערוץ ואנחנו הקבוצות המסכנות נישאר בצד ונקבל מהם את ההחלטות.

יובל גפני: לא! אנחנו נלך ביחד עם ההתאחדות לכדורגל, ניתן להם לעשות את העבודה, הם יהיו הנציגים שלנו, אבל מר לוני הרציקוביץ צודק, הקבוצות הן חלק חשוב מהעניין.

יובל גפני: מר לוני הרציקוביץ טועה בדבר אחד, ואני חייב לתקן.

יובל גפני: לא ישדרו שם כדורגל אנגלי.

יובל גפני: זה יהיה ערוץ הכדורגל הישראלי, ליגת העל.

יובל גפני: ואני אגיד לך למה ליגת-העל, חבר הכנסת איתן כבל.

גלעד ארדן: אז הערוץ יעבוד יום או יומיים בשבוע בלבד?

יובל גפני: במשך השבוע יראו שידורים פנימיים, למשל מכבי תל-אביב תראה אימון שלה, או משחקי נוער, משחקי נשים וכדומה, אבל הכול כדורגל ישראלי.

גלעד ארדן: למה שהיא תראה?

גלעד ארדן: עולה לה כסף להפיק את זה.

גלעד ארדן: למה שהיא תראה אימוני נוער?

יובל גפני: אני אביא לך מפיק בסדרי גודל של מיליונים לערוץ הקבוצות, וזה לא לי, זה להתאחדות לכדורגל.

איתן כבל: כל הפקה עולה כסף, אל תשכח, וצריך להכניס את הכסף מאיזה מקום.

יובל גפני: דיברנו על ההימורים הווירטואליים.

יובל גפני: אתה לא מתאר לעצמך מה הולך במדינת ישראל בנושא הזה.

יובל גפני: הצענו לאדון שניידר שנלך אתו ביחד.

יובל גפני: יהיה לנו ערוץ שלנו והוא יפעיל הימורים וירטואליים.

יובל גפני: זה מיליוני שקלים, סכומים אדירים.

יובל גפני: אנחנו לא עושים שביתה בכוח.

יובל גפני: פשוט אין לנו מה לעשות.

יובל גפני: מר לוני הרציקוביץ לא רוצה לשלם יותר, אנחנו לא רוצים לשלם יותר, הפועל באר-שבע בכלל קורסת, אחי-נצרת קורסת, סכנין תקרוס.

יובל גפני: במרס אתה תראה שקבוצות לא יוכלו לשלם משכורות.

יובל גפני: היום אנחנו כבר לא יכולים לשלם.

גלעד ארדן: איזה אחוז מתקציב הקבוצה הוא שכר השחקנים?

יובל גפני: בקבוצה שלי זה 5.5 מיליון שקל לשחקנים מתוך תקציב של 10.5 מיליון שקל.

יובל גפני: בקבוצה של מר לוני הרציקוביץ זה אולי 12-13 מיליון שקל.

יובל גפני: אם תוריד את אבי נמני וטל בנין, זה 12-13 מיליון שקל מתוך 30 מיליון בערך.

לוני הרציקוביץ: שכר השחקנים הוא כ-40% מהוצאות הקבוצה.

חיים צימר: זה לא אותו דבר בכל הקבוצות.

יובל גפני: אצלי למשל זה כמעט 50% מהוצאות הקבוצה.

יובל גפני: אצל מר לוני הרציקוביץ, בגלל שהוא מחזיק הרבה קבוצות בכל מיני מגזרים, ההשקעה שלו גדולה הרבה יותר וגם ההכנסות שלו בהתאם.

יובל גפני: הוא לא צריך את הכסף הביתה.

יובל גפני: חבר הכנסת איתן כבל, אתה מציג את זה כל פעם כאילו אנחנו באים בבכי וכאילו אנחנו רוצים לקחת את הכסף הביתה.

יובל גפני: הכסף ישאר בכדורגל.

איתן כבל: אף פעם לא אמרתי את זה.

איתן כבל: זה בכלל לא העניין.

יובל גפני: תאמין לי, חבר הכנסת איתן כבל, אנחנו לא באים לבכות סתם.

יובל גפני: שאלו אותי בישיבה מה דעתי ואמרתי שאני הולך עם הקבוצות אף על פי שאני לא צריך ללכת איתן כי לי אין שום בעיה.

יובל גפני: קניתי קבוצה בפירוק ואני מנהל אותה נכון בתקציב של 10.5 מיליון שקל.

איתן כבל: אז אולי אם גם יתר הקבוצות ינהלו נכון אז - - -

יובל גפני: אם נוריד את אבי נמני וטל בנין ייצא שמר לוני הרציקוביץ מחזיק קבוצה ב-20 מיליון שקל.

יובל גפני: מכבי תל-אביב זה פירמה, אין ספק.

יובל גפני: אני תמיד מדבר על מכבי תל-אביב כי אני קרוב אליהם.

יובל גפני: אפשר להחזיק את הכדורגל נכון.

יובל גפני: אני מסכים עם חבר הכנסת איתן כבל בדבר אחד, סדרי השכר צריכים להיות לכל היותר 25,000-30,000 דולר לשחקנים הבינוניים – הם הרי לא פרופסורים – ולטובים ביותר 75,000 דולר.

יובל גפני: אם לא רוצים, שיילכו הביתה.

יובל גפני: אם לא רוצים, שלא ישחקו.

יובל גפני: כך נוכל להחזיק קבוצות כדורגל, כך נוכל להתארגן.

יובל גפני: אבל אל תבואו נגדנו בטענה כי אני אומר לכם, עומדת להיות קריסה.

יובל גפני: אז בני יהודה ישארו אבל שאר הקבוצות לא ישארו, לא יוכלו להחזיק מעמד.

יובל גפני: אז השביתה לא באה מתוך כוחנות.

גלעד ארדן: תודה.

גלעד ארדן: מר שאול שניידר, מנכ"ל המועצה להסדר ההימורים הספורט, בבקשה.

גלעד ארדן: אולי תוכל להתייחס גם להסכם, להשלכות של שביתה כלשהי או קריסה של חלק מהקבוצות, קריסה זמנית עד שיינתן ערוץ.

גלעד ארדן: היינו רוצים לשמוע גם כמה כסף נכנס מההימורים על ליגת העל במסגרת כלל ההכנסות מהימורים.

שאול שניידר: אני חייב להבהיר שהמועצה להסדר ההימורים בספורט אינה צד בבקשה של הקבוצות ו/או ההתאחדות לכדורגל לקבלת ערוץ כזה או אחר.

שאול שניידר: אני חושב שהנתונים שהצגתי בפני ראשי הקבוצות בפגישה משותפת שקיימנו איתם ועם ראשי ההתאחדות לכדורגל לפני כשבועיים דיברו בעד עצמם ומר גפני ראה את זה בצורה ברורה מאוד.

שאול שניידר: בסך הכול הכדורגל הישראלי מקבל כסף משלושה מקורות ציבוריים שונים:

שאול שניידר: המקור הראשון הוא על-פי החלטות הוועדה הציבורית לקביעת אמות המידה, שקובעת את ההקצבה להתאחדות לכדורגל, והוא עומד על סך של 35.

שאול שניידר: 5% מכלל ההקצבה להתאחדויות ולאיגודי הספורט במדינת ישראל.

שאול שניידר: הסכום עומד על כ-13 מיליון שקלים.

שאול שניידר: המקור השני הוא הקצבה שמקבלות קבוצות הכדורגל על-פי הקריטריונים הנהוגים.

שאול שניידר: המקור הכספי הזה עמד בשנת 2003 על כ-23 מיליון שקלים.

שאול שניידר: המקור השלישי הוא אותו הסכם שיווק בין המועצה להסדר ההימורים בספורט לבין ההתאחדות לכדורגל, שנחתם בשנת 2001, על-פיו אנחנו מעבירים 46.2 מיליון שקל בשנה להתאחדות לכדורגל.

שאול שניידר: בסך הכל בשנת 2003 מדובר על העברה של כ-82 מיליון שקל מתוך סך העברות לספורט שמסתכמות ב-223 מיליון שקל.

שאול שניידר: חשוב להבהיר שאנחנו משלמים גם 7.5 מיליון שקל לשיטור במגרשים בליגות הנמוכות, על-פי החלטת ממשלה, ואנחנו גם מתקצבים פעילויות נוספות שבאות לידי ביטוי בקרן המתקנים או בפרויקטים לאומיים, על-פי דרישות, על-פי צרכים של קבוצות שעולות ליגה כדי שיעמדו בסטנדרטים של ההתאחדות לכדורגל, ופעילויות אחרות במסגרת המדיניות הכללית של המועצה.

שאול שניידר: בשנת 2001 כאשר נחתם ההסכם חלקו של הכדורגל הישראלי עמד על 90% מסך כל ההכנסות של המועצה להסדר ההימורים בספורט.

שאול שניידר: זה היה לפני הפעלת תכניות ה"ווינר" למיניהן, ההימורים היומיים.

שאול שניידר: אני מדבר על כל הכדורגל, לא רק ליגת העל אלא גם ליגה לאומית וליגה ארצית.

שאול שניידר: היום ההכנסות שנובעות מליגות הכדורגל הישראלי כולן עומדות על בין 35%-40% מסך כל ההכנסות.

שאול שניידר: 60% מההכנסות נובעות ממשחקי ה"ווינר", שרובם ככולם עוסקים בהימורים על משחקים מהליגות הזרות.

שאול שניידר: 40% מסך ההוצאות לספורט של המועצה נובעות מהכדורגל הישראלי, כאשר ההכנסות שנובעות בגינו עומדות על מספר דומה.

שאול שניידר: אנחנו רואים בפלטפורמות הטכנולוגיות שיכולות להיפתח בפנינו מקור הכנסה נוסף ומשמעותי שיבוא לספורט, בין אם מדובר על הימורים וירטואליים, הימורי אינטרנט למיניהם, ופלטפורמות נוספות, כמו טלפונים סלולריים וכולי.

שאול שניידר: אנחנו בהחלט רואים באותה ועדת משנה שאתה עומד בראשה שותף שלנו לקבלת רישיון ואישור לקיים מירוצי סוסים והימורים על מירוצי סוסים במדינת ישראל וגם זה יגדיל בצורה משמעותית את ההכנסות שלנו, וכתוצאה מכך גם את ההעברה של כסף לספורט במדינת ישראל.

גלעד ארדן: מה דרוש בשביל לפתוח את ההימורים האלה?

שאול שניידר: כל מה שנדרש כדי לקיים הימורים וירטואליים או הימורים על פלטפורמות טכנולוגיות הוא אישור השרים הממונים, שרת החינוך, התרבות והספורט ושר האוצר.

איתן כבל: אם תהיה שביתה, איך היא תשפיע עליכם?

שאול שניידר: הקבוצות חתומות על הסכם.

יובל גפני: סליחה שאני קוטע אותך.

יובל גפני: נכון שאמרנו לך בישיבה האחרונה שאנחנו רוצים לבוא לקראתך וביקשנו שתגיד לנו מה אתה רוצה שאנחנו נעשה?

יובל גפני: תגיד את זה לחבר הכנסת גלעד ארדן בבקשה, זה חשוב.

יובל גפני: שלא יחשבו שאנחנו בוכים ולא רוצים לבוא לקראת הטוטו.

שאול שניידר: לא אמרתי את זה.

שאול שניידר: אני בהחלט חושב שמה שנאמר באותה פגישה בינינו היו רעיונות שונים שאתם העליתם.

שאול שניידר: אבל מכיוון שלא הייתם מתואמים ביניכם אז גם סיכמנו - - -

יובל גפני: זה נשמע כאילו אנחנו באים ואומרים: נעשה שביתה, וזהו.

יובל גפני: זה לא נכון.

שאול שניידר: תשבו ותדברו ביניכם ונחזור להידבר.

גלעד ארדן: מר יובל גפני, לא הבנתי מה זאת אומרת שתבואו לקראת הטוטו?

יובל גפני: הם רוצים שיהיה עוד מחזור משחקים אחד בשבוע ואנחנו מוכנים לכך.

שאול שניידר: אנחנו עוד לא רוצים כלום.

יובל גפני: הוא העלה את הרעיונות האלה.

שאול שניידר: קודם כול לא אני העליתי את הרעיון אלא זה עלה בשיחה.

שאול שניידר: כרגע אנחנו לא מדברים על זה.

שאול שניידר: קיים חוזה מחייב בין ההתאחדות לכדורגל והקבוצות לבין המועצה להסדר ההימורים בספורט.

שאול שניידר: ההסכם הזה נחתם בשנת 2001 ותוקפו עד לסיום עונת 2004-2005, ולאחר מכן נוכל לשבת ולדבר.

שאול שניידר: אם רוצים לפתוח את ההסכם הזה באמצע אז גם ההתאחדות לכדורגל שהיא הגורם שחתום מולנו צריכה לבוא בבקשה כזאת, ועדיין המהלך הזה לא קרה כך שאנחנו בכלל לא מדברים על פתיחת ההסכם.

שאול שניידר: אנחנו רואים בחוזה הזה חוזה מחייב.

שאול שניידר: אנחנו חייבים להודיע, כפי שהודענו במקומות אחרים, שאנחנו בהחלט מקווים ומצפים שלא תהיה הפרה של החוזה הזה.

שאול שניידר: אם תהיה הפרה אז נצטרך להשית את אותם קנסות שקבועים בהסכם על ההתאחדות לכדורגל ועל בעלי הקבוצות, אם הם ישביתו את הליגה ויגרמו לנו נזק בהכנסות, כיוון שההכנסות של המועצה הן הכנסות שלא משרתות רק את הכדורגל במדינת ישראל אלא משרתות את כל הספורט במדינת ישראל, כך זה על-פי החוק.

אבשלום וילן: אם תתקבל החלטה על הימורים אינטראקטיביים, תוך כמה זמן תהיו ערוכים להפעיל דבר כזה?

שאול שניידר: אנחנו נהיה ערוכים אני מניח תוך מספר חודשים מועט.

אבשלום וילן: אתם עשיתם עבודת מטה?

יובל גפני: לוני יעשה את זה בעשרה ימים, אני אומר לך.

יובל גפני: יש את החברה של לוני, יש חברות אחרות.

איתן כבל: מר לוני הרציקוביץ, בהנחה שתשבתו, האם הקבוצות תמשכנה לשלם בסוף כל חודש את השכר המגיע לשחקנים על-פי החוזה?

איתן כבל: כמובן לא כולל בונוסים על נקודות ליגה.

איתן כבל: אני שואל ברמה העקרונית, כמו ביחסי כל עובד-מעביד.

איתן כבל: כלומר, אם בעל הבית החליט לשבות האם העובד שלו בגלל זה לא יקבל שכר?

לוני הרציקוביץ: הכול תלוי בפרקי הזמן.

לוני הרציקוביץ: אני יכול לדבר בשם עצמי.

לוני הרציקוביץ: הנושאים האלה עדין לא סגורים.

לוני הרציקוביץ: אנחנו רוצים לעשות את הדברים כמובן במינימום נזק לכל מי שנמצא מסביב.

לוני הרציקוביץ: הבעיה היא לא השחקנים.

לוני הרציקוביץ: יש הרבה יותר מערכות מאשר שחקנים.

לוני הרציקוביץ: יש מאמנים, יש נוער, יש ילדים, יש הרבה מאוד דברים מסביב.

לוני הרציקוביץ: הכוונה להחזיק עד כמה שאפשר את כל המערכת הזאת בחיים.

לוני הרציקוביץ: באיזה צורה?

לוני הרציקוביץ: מוקדם להגיד.

לוני הרציקוביץ: זה גם תלוי באיזה פרק זמן זה יקרה, האם חודש, האם 6 חודשים, האם בכלל.

לוני הרציקוביץ: יש בכל זאת אנשים במדינה שחושבים שהם תמיד המציאו את הגלגל – ואני לא מתייחס לאף אחד כאן.

לוני הרציקוביץ: יכול להיות שבשלב מסוים ניקח כולנו את המפתחות, ניתן להם ונגיד: אתם יודעים טוב יותר.

איתן כבל: סליחה שאני חוזר על השאלה.

איתן כבל: נניח שיהיו הימורים וירטואליים, נניח שתשבתו והשחקנים יגידו שהם לא מקבלים שכר.

איתן כבל: יש בכל זאת חוזה התקשרות, והשחקן לא נשאל אם הוא רוצה לשבות, למרות שתגידו שזה לטובתו.

איתן כבל: אני שואל שאלה ברמה העקרונית: מה יקרה אם השביתה תיארך למשל חודשיים?

יובל גפני: מר לוני הרציקוביץ אמר לך שבפרק זמן מסוים נחזיק את המערכת ככל יכולתנו, תלוי כמה זמן זה ייקח, חודש או חודשיים או יותר.

יובל גפני: ברור שאנחנו לא נוכל להחזיק את זה לעולמים.

יובל גפני: הוא ענה לך במפורש.

איתן כבל: אם כך, זה יכול להיות פתרון נהדר: כל העיריות במדינת ישראל, המועצות הדתיות ימשיכו לבוא חודשים על חודשים ולהגיד: אין לנו כסף, תלכו ותעשו מה שאתם רוצים.

איתן כבל: זה לא רציני.

לוני הרציקוביץ: בשלוש השנים האחרונות הכדורגל מאופיין באי-עמידה בתשלומים מכל המקורות האפשריים, למעט המועצה להסדר ההימורים בספורט.

לוני הרציקוביץ: כל השאר לא משלמים באופן עקבי.

לוני הרציקוביץ: כדי שתבינו על מה מדובר, עוד לא גמרנו לקבל את מענקי המיקום משנה שעברה.

לוני הרציקוביץ: בקיץ קיבלנו את המענקים מהעונה שקדמה לה.

לוני הרציקוביץ: יש סכומים פתוחים עד היום עם ההתאחדות לכדורגל, סכומים מובטחים על-פי הבקרה התקציבית, שלא הגיעו אלינו, סכומים גדולים מאוד (אני לא מדבר על 100,000 שקל).

לוני הרציקוביץ: ולמרות זה השחקנים מקבלים את שכרם במועד ואנחנו עומדים בהתחייבויות שלנו ככל שאנחנו יכולים.

לוני הרציקוביץ: אני יודע שיש קבוצות שלא עומדות בזה, ויש פיגורים.

לוני הרציקוביץ: אלה דברים שקורים.

לוני הרציקוביץ: הכוונה האחרונה שלנו היא לפגוע במקבלי השכר אצלנו, בלי יוצא מן הכלל, לא משנה אם זה שחקן או עובד.

לוני הרציקוביץ: מה יקרה לאורך זמן?

לוני הרציקוביץ: אני מקווה שכל אגודה תעשה את המרב אצלה כי כולם בסך הכול עובדים ביחד כדי שהדבר הזה יתקיים.

לוני הרציקוביץ: אם הכדורגל המקצועני בישראל יפול, אני לא חושב שהשחקנים ייצאו נשכרים.

לוני הרציקוביץ: אם יהיה כדורגל חובבני אז לא יהיו משכורות.

לוני הרציקוביץ: אני לא חושב שזה האינטרס שלהם.

יורם מוקדי: המועצה לשידורי כבלים ולוויין פרסמה בעבר שימוע בנושא הימורים על גבי מסך הטלוויזיה.

יורם מוקדי: הכוונה רק להימורים שמותרים על-פי חוק בישראל, שזה הטוטו והפיס בעצם.

יורם מוקדי: אני מעריך שבינואר-פברואר המועצה תדון בזה, למרות שזה מעורר שאלות חברתיות ובעיות לא פשוטות.

יורם מוקדי: אני יכול להעיד על עצמי ועל מינהלת הסדרת השידורים, כשערכנו את האיזונים, בסך הכול באמצעות מגבלות שונות שאפשר לעשות על המסך אפשר להגן על הציבור באופן יחסי וגם להפיק את היתרונות האפשריים.

יורם מוקדי: לכן לפחות להערכתנו יש יותר יתרונות בדבר הזה מאשר חסרונות.

גלעד ארדן: אדם שרוצה להמר באינטרנט באתר שמופעל מחוץ-לארץ, האם היום הוא יכול לעשות את זה?

יובל גפני: כן, גם מהארץ.

יובל גפני: מתגלגלים באתרים האלה מיליארדים.

גלעד ארדן: אם זה קיים אז אין סיבה למנוע הפעלה חוקית של אתר כזה.

אבשלום וילן: הרי נהרגו אזרחים תמימים בעקבות מלחמות בעולם התחתון.

אבשלום וילן: חלק מהכספים עליהם נלחמים בעולם התחתון מקורם גם מהמקור הזה.

אבשלום וילן: בואו לא נהיה תמימים, זה ידוע לכולם.

קריאה: בעיקר מזה.

אבשלום וילן: 14 מיליארד שקל, 3 מיליארד דולר שמצויים בתחום הזה – זה השוק.

אבשלום וילן: אני פניתי לשר לביטחון פנים ולשרת החינוך, התרבות והספורט.

אבשלום וילן: סוף-סוף ראיתי השבוע בעיתון שהם החליטו להקים יחידת משטרה מסודרת שתתחיל להתלבש על זה.

אבשלום וילן: בגדול, זה הכיוון.

אבשלום וילן: אם אתה עושה את זה חוקי אתה יכול לעשות הסטה של חלק מהכספים שהולכים לשוק שחור לאפיק חוקי.

יובל גפני: תאמין לי, גם שר האוצר יקבל הרבה מאוד כסף מזה.

איתן כבל: יש פה גם שאלות חברתיות.

יובל גפני: עזוב, איזה שאלות חברתיות?

יובל גפני: אני נמצא בשוק ואני רואה מה הולך.

גלעד ארדן: אני רוצה להתקדם לקראת סיום.

גלעד ארדן: רשות הדיבור למר אריה אלטר.

גלעד ארדן: תשתדל לענות על השאלה ששאלתי קודם על זכויות השחקנים.

אריה אלטר: אני חושב שאנחנו פתחנו את היריעה רחב מאוד.

אריה אלטר: בסופו של דבר ההחלטה, אם תהיה כזאת, להשבית את ליגת הכדורגל היא החלטה אומללה מכל הבחינות.

אריה אלטר: אין לזה בכלל אח ורע בעולם, שמעסיק משבית את העובד.

אריה אלטר: בכלל לא דיברו איתנו ולא שאלו מה דעתנו בנושא הזה, וזה גם כן מעיד שהכול נעשה בצורה מאוד לא רצינית.

אריה אלטר: אני מקווה מאוד שלא תהיה השבתה כי אני חושש שזה יפגע בכדורגל, הפעילות על-ידי כל מיני אמוציות וכל מיני צרכים, שזה פתאום בא להם.

אריה אלטר: זה לא יכול עבוד בצורה הזאת.

אריה אלטר: מי שהביא את הענף הזה בעשר השנים האחרונות למצב שהוא הגיע אליו זה אותם בעלי קבוצות, עם כל הכבוד למר לוני הרציקוביץ ולמר יעקב שחר ולמר רובי שפירא ז"ל.

יובל גפני: אז הם טעו.

יובל גפני: הם מודים עכשיו שהם לא רוצים לשלם יותר כסף.

אריה אלטר: אנחנו חושבים שזה צריך להיעשות באופן מסודר ונכון.

אריה אלטר: כארגון שחקנים אנחנו תומכים בערוץ שייתן מענה לכדורגל ופתרון לבעיית הכדורגל אבל זה חייב להיעשות לעניות דעתנו דרך ההתאחדות לכדורגל, כאשר ההתאחדות לכדורגל גם היא תהיה תחת דירקטוריון שחלקו יהיה ציבורי ולא רק על-פי החלטה בלעדית של בעלי הקבוצות.

אריה אלטר: זה משהו שכבר ימשיך לדורות וזה לא עניין פרטי של אף אחד.

אריה אלטר: זה משהו שצריך לבנות אותו בחוכמה ולא רק בעיניים של הלחץ הכלכלי שקיים עכשיו.

אריה אלטר: אבל זה חייב להיעשות, וההימורים האינטראקטיביים חייבים להיות.

אריה אלטר: אם כל הכסף שיהיה מסביב יילך בסופו של דבר נכון לכדורגל אז גם יהיה כאן כדורגל טוב יותר, אם חלק גדול ממנו יושקע בילדים, במאמנים טובים לילדים, במגרשים טובים.

אריה אלטר: אבל לא בגלל ש-X או Y צריך את הכסף בכיס שלו לכסות את המינוס בבנק כי ב-5-6 שנים הוא הפסיד 50 מיליון שקל.

אריה אלטר: זה לא יכול לעבוד בצורה הזאת.

אריה אלטר: צריך להסתכל על הכדורגל ככדורגל ולראות לאן הולך הכסף ומי אחראי לכסף הזה.

אריה אלטר: צריך לדאוג שהכסף הזה יכנס ויילך באמת לקבוצות.

אריה אלטר: נאמר כאן ששכר השחקנים מהווה 40% מהוצאות הקבוצה.

אריה אלטר: זה רק אומר שכל הצעקות שהיו לאחרונה על שכר השחקנים, על כך שצריך להוריד אותו – 40% מהתקציב זה סביר מאוד כי אין כדורגל בלי שחקנים.

אריה אלטר: כל החברים הטובים פה, כולל אני שכבר לא משחק, יודעים שבלעדי השחקנים במגרש אין כדורגל.

אבשלום וילן: אל תקפיץ אותי.

אבשלום וילן: אני קיבלתי את ההערה של מר לוני הרציקוביץ שההערות שלנו על התוכן הן לא הגונות, אני מקבל את זה.

אבשלום וילן: אבל בינינו, אתה מייצג את השחקנים.

אבשלום וילן: אני לא בעד שהשחקנים לא יקבלו כסף אבל אני רוצה לראות את התמורה.

אבשלום וילן: באיזה מובן?

אבשלום וילן: בוא נשווה פעם, נסתכל על משחק ונמדוד כמה זמן רץ שחקן בליגה הבריטית, כמה זמן רץ שחקן בליגה האיטלקית וכמה זמן רץ שחקן פה.

אבשלום וילן: נעשה רק את המדידה הזאת ותבין את הבעיה.

אריה אלטר: תיקח את מכבי תל-אביב, שהיא אלופת המדינה, מול ריאל מדריד, ואחרי זה תיקח את התקציב של מכבי תל-אביב מול התקציב של ריאל מדריד.

אבשלום וילן: על התקציב כבר שמענו.

אבשלום וילן: לרוץ במגרש הרי לא עולה כסף.

אבשלום וילן: אני בדקתי את זה ואני יודע.

אבשלום וילן: שחקנים כאן מקבלים כסף ולא עובדים.

אריה אלטר: כסף זה לא פקטור על המגרש.

אריה אלטר: שחקן שעולה לשחק אף פעם לא חושב על הכסף.

אריה אלטר: שיחקתי 25 שנים בכל המסגרות.

אריה אלטר: כשחקן בחיים אתה לא חושב על הכסף.

לוני הרציקוביץ: תלוי מי.

לוני הרציקוביץ: יש שחקנים שאמרו לי: אין לי מוטיבציה לשחק אם אני לא שמח.

אריה אלטר: לעתים שחקן מפסיק לרוץ כאשר קבוצתו נמצאת בפיגור של 2-0.

לוני הרציקוביץ: מר אריה אלטר שיחק בתקופה שלא קיבלו משכורות גבוהות.

אריה אלטר: צריכים לעשות סדר בכדורגל אבל בכל המסגרת של הכדורגל.

אריה אלטר: זה לא רק הכסף.

אריה אלטר: שחקני כדורגל בישראל, ובכלל בעולם, תקופת הקריירה שלהם קצרה מאוד.

אריה אלטר: ב-7-8 שנים או 10 שנים שהם מרוויחים כסף אין להם לא תנאים סוציאליים, לא פנסיה, לא שום דבר.

אריה אלטר: אז אם רוצים לעשות סדר בכדורגל, בואו נעשה סדר בכול.

אריה אלטר: בואו נפרוש את כל היריעה ונראה לאן הולך הכסף, מה עושים עם הכסף, מה קורה עם השחקנים, מי דואג לעתיד השחקנים, מה קורה עם שחקני עבר שגמרו לשחק?

אריה אלטר: יש שחקני עבר שהיו כוכבים והיום אין להם מה לאכול.

גלעד ארדן: מר הדר זהבי, יכול להיות שאנחנו מקיימים פה דיון עקר כיוון שאתם זכיתם בזכויות שידור לשלוש שנים.

גלעד ארדן: ברור לכם שאחרי שבית-המשפט קבע שההתאחדות לכדורגל חבה בחובת מכרז ואתם אף השתתפתם וזכיתם, אז בעצם כל הנושא שאנו דנים בו לא יכול להיות קיים אלא אם כן בסוף השנה אתם תוותרו על זכויותיכם.

הדר זהבי: חברת צ'רלטון לא תהיה הבעיה כאן.

הדר זהבי: הצהרנו פעמים רבות בעבר שאם מישהו יודע טוב יותר, שייקח.

הדר זהבי: אם מישהו רוצה את זה, שייקח.

הדר זהבי: פה לא הבעיה.

הדר זהבי: אנחנו בנושא הזה ניישר קו עם קבוצות מליגת העל, עם כולם, נעבוד איתם בתיאום.

הדר זהבי: יש פה בעיה של קבוצות ליגת העל, בעיה אמיתית.

הדר זהבי: קבוצות העל מייצגות את האינטרס של הכדורגל הישראלי שבסך הכול הוא האינטרס גם של צ'רלטון.

הדר זהבי: בנושא הזה אני לא צופה בעיה.

הדר זהבי: רוב הדברים כבר הוצגו היטב, בעיקר הדברים שאמר מר לוני הרציקוביץ.

הדר זהבי: אם ננסה להפריד את העיקר מהטפל, כשהטפל הוא באמת ההתעסקות ברמת הכדורגל או בהתנהלות של הכדורגל, שזה לחלוטין לא רלוונטי, עצם הדיון הזה, או סדרה של מספר דיונים, מראה על כך שיש עניין גדול בכדורגל.

הדר זהבי: עצם ההתעניינות בתוכן של הליגה הישראלית מראה על העניין בכדורגל הישראלי בהשוואה לליגות הזרות.

הדר זהבי: לכן אני מעדיף לא לעסוק כעת בנושא רמת הכדורגל, שהוא לא רלוונטי.

הדר זהבי: העיקר הוא שקיימת בעיה אמיתית, בעיית התקציבים, בעיה שכרגע הדרך היחידה לפתור אותה – וזה בעקבות התייעצות שנעשתה – הדרך האמיתית, מחולל הכסף האמיתי שיכול לעבוד זה ערוץ pay בהולכה עצמאית כדוגמת ערוץ ההיסטוריה או ערוץ הטבע.

הדר זהבי: זה הפתרון היחיד, שדרך אגב יכול לפתור גם את הבעיות שחבר הכנסת כבל העלה פה קודם, לקבוע איזה שידורים כן ואיזה שידורים לא.

הדר זהבי: זה הפתרון, ולשם זה אנחנו כאן.

הדר זהבי: דוגמאות מהעולם לא חסר.

הדר זהבי: הועלה כאן המודל ההולנדי שהוא לחלוטין לא רלוונטי.

הדר זהבי: זה בדיוק הדוגמה היחידה של התערבות של התאחדות לכדורגל, דוגמה למה שלא צריך לעשות.

גלעד ארדן: אבל זה מה שמוצע כרגע.

הדר זהבי: מה שמוצע כאן זה ערוץ pay.

גלעד ארדן: השאלה רק מי הבעלים של אותו ערוץ pay.

הדר זהבי: זה בעיה שכרגע לא צריך לדון בה, זה הבעיה הפחותה.

הדר זהבי: הבעיה קודם כול היא להקים ערוץ pay.

הדר זהבי: ברגע שתהיה הסכמה על ערוץ pay, הדברים האחרים ייפתרו.

גלעד ארדן: אתה לא חושב שיש חשיבות לשאלה מי הבעלים של אותו ערוץ?

הדר זהבי: יש לזה בוודאי חשיבות אבל זה לא עומד כרגע במקום הראשון בסדר העדיפויות כמשהו שצריך לדון בו.

גלעד ארדן: בוודאי שזה עומד במקום חשוב בסדר העדיפויות.

הדר זהבי: האם משנה לך לצורך הדיון האם אני או רוני או לוני או אבי או אתה יהיו הבעלים?

גלעד ארדן: כן, בוודאי.

גלעד ארדן: משנה אם זה גוף שיש לו איזה מחויבות ציבורית כלפי הספורט הישראלי או שזה גוף פרטי.

גלעד ארדן: יש בוודאי הבדל.

הדר זהבי: התוצאה הסופית של המהלך הזה היא שקבוצות ליגת העל ירוויחו מזה.

גלעד ארדן: אבל לנו יש הסתכלות לא רק על ליגת העל, עם כל הכבוד לליגת העל שהיא הכי אטרקטיבית.

הדר זהבי: צריך לראות את נקודת המבט של הצרכן, מצד אחד, שישלם X כסף בכל מקרה, ומצד שני את נקודת המבט של האינטרס הלאומי או האינטרס של ליגת העל, שבכל מקרה ערוץ כזה ישרת אותו.

הדר זהבי: מכיוון ששני הצדדים יהיו בסך הכול מרוצים מההסדר הזה, זאת צריכה להיות נקודת המבט שלך ואני מניח שגם אתה תהיה מרוצה מהסדר כזה.

הדר זהבי: דברים כאלה קורים בכל ארצות הכדורגל המתוקן בכל העולם, באנגליה, באיטליה, בספרד, בצרפת.

הדר זהבי: יש כדורגל pay, יש כדורגל pay per view, זה קיים, זה עובד, וזה עובד בסדר.

אבי בר: לגבי ה"קיים" וה"עובד" – זה נכון.

אבי בר: קיימים ערוצי pay בעולם, בכל אירופה יש ערוצי pay של כדורגל, רק אף אחד לא ביקש מהמדינה הולכה עצמאית ואף אחד לא ביקש מהמדינה תיקון לחוק התקשורת.

גלעד ארדן: אז על איזו פלטפורמה הם ישדרו?

הדר זהבי: שם הרגולציה כבר עברה את השלב הזה.

גלעד ארדן: הם משלמים בנפרד לכבלים?

הדר זהבי: הם קונים מההתאחדות לכדורגל ומובילים.

אבי בר: לגבי ערוצי pay, אני מניח שהמועצה לשידורי כבלים ולוויין תוכל להעיד כי יש לה נתונים על מה שקורה באירופה.

אבי בר: לגבי הולכה עצמאית: אם יש באמת אג'נדה לערוץ של ההתאחדות וזה עסק כלכלי, וזה אכן עסק מצוין, קודם כול שיגבשו ביניהם תכנית משותפת.

אבי בר: אם יש אכן עסק אז שילכו אל מר רמי בלינקוב, מנכ"ל חברות הכבלים, ואל מנכ"ל "יס", ויגידו לו: יש לנו עסק מצוין – כדורגל ישראלי, אנחנו רוצים להקים ערוץ, בואו נדבר.

אבי בר: הם כבר היו אצלו אבל חברות הכבלים ראו את הרעיון ואמרו: לא רוצות.

אבי בר: יש לנו כבר שני ערוצי ספורט – יש לנו הרבה יותר כי יש עוד ערוצי ספורט ב-pay, ערוץ ה-NBA, פוקס ספורט וכולי, וגם 5 .

אבי בר: אמר להם מר בלינקוב: לא רוצה.

אבי בר: הם אמרו: בסדר, אנחנו נעקוף את חברות הכבלים ואת הלוויין ונלך למדינה, נבקש עזרה מהמדינה.

אבי בר: מר לוני הרציקוביץ אומר: אני לא רוצה כלום, רק הוא בא לוועדת הכנסת.

אבי בר: הוא לא רוצה כלום, רק הוא יושב אצל השר אולמרט.

גלעד ארדן: הוא בא לכאן כי אנחנו הזמנו אותו, זה לא מיוזמתו.

הדר זהבי: הוא רוצה שלא יפריעו, זה מה שהוא אמר, שלא ימנעו, שייתנו לשוק לעבוד.

אבי בר: הוא רוצה לעשות את זה בכפייה.

אבי בר: זה תחום אחד.

אבי בר: קצת מביך להגיד שלא מבקשים עזרה מהמדינה אבל רוצים שהמדינה תכפה על חברות הכבלים והלוויין להקים ערוץ.

אבי בר: אני לא מייצג את הכבלים או את הלוויין אבל מה לעשות, יש לי קצת אינטרס בעניין.

אבי בר: נשמע פה כאילו אנשים עובדים בהתנדבות או לא מקבלים כסף על זכויות שידור.

אבי בר: כדי לסבר את האוזן, יש הסכם על סך 13.5 מיליון דולר לשנה למשך שלוש שנים עם חברת צ'רלטון.

אבי בר: בין אם היא עומדת בו או לא, עדיין יש מחויבות.

אבי בר: אם להתאחדות לכדורגל יש בעיה שהיא לא רואה את הכסף, שתפתור את הבעיה עם חברת צ'רלטון.

אבי בר: הציבור לא צריך להציל את חברת צ'רלטון.

הדר זהבי: העובדות לא נכונות.

יובל גפני: חברת צ'רלטון משלמת והיא מאחרת רק בתשלום אחד.

אבי בר: 13.5 מיליון דולר לשלוש שנים, כנראה שזה מחיר השוק ועם זה ההתאחדות לכדורגל צריכה להסתדר.

אבי בר: זה שלא הלוויין ולא הכבלים ישלמו ישירות אלא זה יבוא דרך המנוי, זה אותו דבר כי זה יבוא על חשבון ערוצי תוכן אחרים שהציבור לא ייקח.

אבי בר: כאשר ההסכם היה על 21 מיליון דולר "תבל" קרסה, ערוץ 10 קרס.

אבי בר: בסיטואציה הזאת בעצם פשוט נעביר את הבעיה לגורם אחר.

אבי בר: ההתאחדות לכדורגל והכדורגל הישראלי צריכים להסתדר עם מה שיש להם, ויש להם 13.5 מיליון דולר.

אבי בר: זה מה שהם צריכים לגבות ועם זה הם צריכים לחיות, אין מה לעשות.

אבי בר: לפני 4 שנים וחודשיים היה שם 8 מיליון דולר.

אבי בר: אז לא היו דרישות לערוצים חדשים, לא היו השבתות, לא היו הפרופורציות האלה של הכספים ועדיין כולם חיו בשלום.

גלעד ארדן: מר לוני הרציקוביץ אמר שקבוצות הגיעו לקריסה גם אז.

אבי בר: ב-1998, האמן לי, היינו שם, הקבוצות לא הגיעו לשום קריסה.

אבי בר: ניפוחי הפרופורציות פשוט גרמו לדברים לא סבירים.

אבי בר: זה כמו כשיש לך אוברדראפט בבנק וככל שאתה מרוויח יותר אתה גם מוציא עוד יותר ונכנס יותר למינוס.

אבי בר: דבר אחרון על המודל ההולנדי: אמרו שהוא לא רלוונטי ולא מדויק.

אבי בר: אנחנו עשינו שיעורי בית.

אבי בר: נמצא איתנו הנציג של Ernst and Young, חברת המחקר הגדולה בעולם, לא רק בישראל, שעשתה מחקר על המודל ההולנדי.

אבי בר: אם זה מעניין את הוועדה, הוא יוכל להסביר ב-2 דקות מה זה המודל ההולנדי, להראות שמישהו כבר עשה את זה, ניסה, עם קבוצות טיפ-טיפה יותר גדולות כמו אייאקס ופיינורד.

אבי בר: הקבוצות בהולנד עד היום סוחבות גירעונות משנת 1996.

אבי בר: הערוץ ההולנדי קם בפברואר 1996, נסגר בדצמבר 1996 והשאיר מאחוריו גירעונות של עשרות מיליוני גילדנים.

הדר זהבי: המסקנה מהניסיון הזה היא שההתאחדות לכדורגל לא צריכה להפיק.

הדר זהבי: ההבדל הוא בכך שהסיכון הולך למקום אחר.

אבי בר: אם הוועדה תרצה, נמצא כאן נציג חיצוני לחלוטין שיכול להסביר מה הוא המודל ההולנדי בארבעה משפטים.

אבי בר: הבאנו גם מצגת ואם תרצו נוכל להציג אותה לכם.

יובל גפני: זה הולנד.

יובל גפני: אנחנו בישראל.

יובל גפני: תן לנו לנסות.

אבשלום וילן: הדיון הוא על השבתה עכשיו.

חיים צימר: מר אבי בר, אל תערבב שמחה בשמחה.

חיים צימר: אנחנו לא מתעסקים עכשיו במודל ההולנדי.

גלעד ארדן: קודם כול, אפשר להבין את החשש של ערוץ הספורט.

גלעד ארדן: למה שלא נעלה ב-15 שקל את הסכום הנגבה על ערוץ 5 ונפתור את כל הבעיה?

גלעד ארדן: אולי אם 400,000 איש ישלמו עוד 15 שקל נקבל סכום גבוה יותר?

גלעד ארדן: גם זאת יכולה להיות אופציה.

גלעד ארדן: יש הרבה אופציות.

גלעד ארדן: אנחנו מודעים לאינטרסים העסקיים ומנסים לראות את כל התמונה.

גלעד ארדן: אנחנו לא נראים חכמים אבל אנחנו לא לגמרי מטומטמים.

חיים צימר: דרך אגב, הם התמודדו במכרז, לא צריך לשכוח.

חיים צימר: הם יכלו לזכות במכרז אם הם היו רוצים.

גלעד ארדן: אני רוצה להזכיר לך שהמכרז לא היה על ערוץ בתשלום.

רותם קמר: המכרז היה במפורש על ערוץ בתשלום, והם הגישו הצעה.

אריה אלטר: אני חושב שאם יקום ערוץ כזה שיעשה טוב לכדורגל, כשהקבוצות יקבלו כסף מהערוץ נוכל להוריד את מחירי הכרטיסים, נוכל לגרום להרבה יותר אנשים להתעניין בכדורגל, נחזיר את הקהל למגרשים ואז גם הרמה תעלה וגם האינטראקציה של האנשים בכדורגל תיצור מצב שיותר יהמרו, יותר יראו כדורגל וזה יותר יעניין אנשים.

אריה אלטר: אני סבור שכן יש להקים ערוץ כזה אבל שזה יהיה עם דירקטוריון ציבורי ולא בניהול של הקבוצות.

גלעד ארדן: אני רוצה להודות לכל מי שהגיע לכאן.

גלעד ארדן: אני רוצה לקרוא לכם את הסיכום שכתבנו על דעת חברי הכנסת.

גלעד ארדן: אין ספק שהכדורגל הישראלי נמצא במצב הדורש שינוי וסיוע.

גלעד ארדן: הוועדה תבחן את כל הדרכים לסייע, כולל תמיכה שלנו בנושא ההימורים הווירטואליים או דרכים אחרות שיסייעו להכנסות של הקבוצות ושל ההתאחדות לכדורגל.

גלעד ארדן: יחד עם זה, הוועדה קוראת לראשי הקבוצות להימנע מכל השבתה של הליגה כדי שלא לגרום נזק להכנסות הספורט הישראלי ועוגמת נפש לציבור.

גלעד ארדן: הוועדה מבקשת כי גם במקרה של השבתה לא ייפגע בשום מקרה תשלום שכר השחקנים.

גלעד ארדן: הוועדה מבקשת כי ההצעות השונות להקמת ערוץ בתשלום – ואני פונה גם להתאחדות לכדורגל וגם לראשי הקבוצות או לכל מי שיש לו רעיונות בנושא הזה, כולל ערוץ הספורט אם הוא מעוניין – יוגשו גם לכנסת כדי שהוועדה תוכל, יחד עם ועדת הכלכלה שממונה על תחום התקשורת במדינת ישראל, לבחון את ההיבטים הציבוריים הנובעים מהקמת ערוץ נוסף בתשלום.

גלעד ארדן: הוועדה תקיים דיון עם שר התעשייה, המסחר והתעסוקה, דיון ציבורי על שידורי הכדורגל בישראל בטרם יקבל החלטה באשר לאופן השידורים.

גלעד ארדן: סיכמתי את זה עם העוזר של השר אולמרט.

גלעד ארדן: שוב תודה רבה.

גלעד ארדן: הישיבה נעולה.